
转讜住驻讜转



 讜注讜讚 讛讗诪专 专讘 讞住讚讗 诪''诐 讜住诪''讱 讻讜'. 讛砖转讗 住诇拽讗 讚注转讱 讚诪谞爪驻讱 诪讬讬专讬 讘住转讜诪讜转 讜转讬诪讛 讚讘诪住讻转 砖讘转 驻专拽 讛讘讜谞讛 (讚祝 拽讚. 讜砖诐) 诪砖诪注 讗讬驻讻讗 诪讚拽讗诪专 讛转诐 讘砖诇诪讗 驻转讜讞 讜注砖讗讜 住转讜诐 注讬诇讜讬讬 注诇讬讜讛 讚讗诪专 专讘 讞住讚讗 讻讜' 讗诇讗 住转讜诐 讜注砖讗讜 驻转讜讞 讙专讜注讬 讙专注讬讛 讚讗''专 讬专诪讬讛 诪谞爪驻''讱 [爪讜驻讬诐 讗诪专讜诐] 讗诇诪讗 诪谞爪驻''讱 讗讬讬专讬 讘驻转讜讞讜转 讜讗讜专''讬 讚讙诪' [讚砖讘转] 诪住讬拽 诇讬讛 讜拽转谞讬 讚讬讚注 诪转讞讬诇讛 诪讬诇转讬讛 讚专讘 讞住讚讗 讜讙诐 讗讬讬专讬 诇讬讛 诪注讬拽专讗 讘驻转讜讞讜转 讛讜爪专讱 诇讛注诪讬讚 诪谞爪驻''讱 讘驻转讜讞讜转 讜诇讗 转拽砖讛 讚专讘 讞住讚讗 讜讛讻讗 讛''拽 讜转住讘专讗 讜讛讻转讬讘 讗诇讛 讛诪爪讜转 讜讛讱 拽讜砖讬讗 讗讬转讜转讘 讘讬谉 讘驻转讜讞讜转 讘讬谉 讘住转讜诪讜转 讜注讜讚 讗转''诇 讚讘住转讜诪讜转 讗讬讬专讬 讗讻转讬 转拽砖讛 讜讛讗诪专 专讘 讞住讚讗 诪''诐 讜住诪''讱 讜讻讜' 讜讻谉 驻讬专''转 讜讝''诇 砖讛讙讬讛 讘住驻专 讛讬砖专 诪谞爪驻''讱 爪讜驻讬诐 讗诪专讜诐 讻诪讜 拽讜诇 爪讜驻讬讱 (讬砖注讬讛 谞讘) 谞讘讬讗讬诐. 爪讜驻讬诐 诪讛专 讗驻专讬诐 (砖诪讜讗诇 讗 讗). 诪诪讗转讬诐 谞讘讬讗讬诐 (诪爪讜驻讬诐) 砖注诪讚讜 诇讛诐 诇讬砖专讗诇 讜讛讬讜 爪讜驻讬诐 讛诇诇讜 诇讗讞专 砖砖专祝 讗诪讜谉 讗转 讛转讜专讛 讜诪砖讜诐 诇砖讜谉 谞讜驻诇 注诇 讛诇砖讜谉 谞拽专讗 诪谞爪驻''讱 讘诇砖讜谉 爪讜驻讬讱 讜转住讘专讗 讜讛讻转讬讘 讗诇讛 讛诪爪讜转 讜注讜讚 讜讛讗诪专 专讘 讞住讚讗 诪''诐 讜住诪''讱 砖讘诇讜讞讜转 讜讻讜' 讜诪砖谞讬 讗讬谉 诪讛讜讬 讛讜讬 讜诇讗 拽砖讬讗 诪讬讚讬 讚专讘讬 讬专诪讬讛 诪讜拽讬 诇讛 讘住转讜诪讜转 讜讻讬 诪讟讬 讘诪讙讬诇讛 驻专讬讱 诪讛讗 讚专讘 讞住讚讗 讚讛讻讬 讗讜专讞讬讛 讝讬诇 讛讻讗 拽讗 诪讚讞讬 诇讬讛 诪讗诇讛 讛诪爪讜转 谞诪讬 驻专讬讱 讜诪砖谞讬 砖驻讬专 讜诪转讜讱 讛住讜讙讬讗 讚诪讙讬诇讛 讜砖讘转 诪讜讻讞 转专讜讬讬讛讜 讜专讘讬 讬专诪讬讛 拽讗诪专 诪谞爪驻''讱 爪讜驻讬诐 讗诪专讜诐 讗驻转讜讞讜转 讜讗住转讜诪讜转 讜讻讚诪住讬拽 讛砖''住: 

专讘讬谞讜 讞谞谞讗诇

讻专讻讬谉 讛诪讜拽驻讬谉 讞讜诪讛 诪讬诪讜转 讬讛讜砖注 讘谉 谞讜谉 拽讜专讬谉 讘讟"讜. 讜讗拽讬诪谞讗 讘讙诪' 驻专讝讬诐. 讻转讬讘 讛讻讗 注诇 讻谉 讛讬讛讜讚讬诐 讛驻专讝讬诐 讛讬讜砖讘讬诐 讘注专讬 讛驻专讝讜转 注讜砖讬诐 讗转 讬讜诐 讗专讘注讛 注砖专. 讜讻转讬讘 讛转诐 诇讘讚 诪注专讬 讛驻专讝讬. 诪讛 诇讛诇谉 讚讻转讬讘 讛驻专讝讬 讜拽专讬 诇讛谞讬 驻专讝讬 讜诪讜拽驻讜转 讞讜诪讜转 讚讘讛讚讬讛谉 诪讬诪讜转 讬讛讜砖注 讘谉 谞讜谉 讻诪讜 讛谞讱 拽讜专讬谉 讘讟"讜 讜讗讬诪讗 诪讜拽驻讬谉 讞讜诪讛 拽讜专讬谉 讘讬"讚 讜讟"讜.



讜驻专拽讬谞谉 讗讬 讛讜讛 讻转讬讘 讗转 讬讜诐 讬"讚 讜讟"讜 讻讚拽讗 讗诪专转. 讛砖转讗 讻转讬讘 讗转 讬讜诐 讗专讘注讛 注砖专 讜讗转 讬讜诐 讞诪砖讛 注砖专. 砖诪注讬谞谉 讛谞讬 讘讬"讚 讜讛谞讬 讘讟"讜 诇讬转 诪讗谉 讚注讘讬讚 讘' 讬诪讬诐 诇讻诇 诪拽讜诐 讜诪拽讜诐 讬讜诪讜 讬讜诐 讗讞讚. 转讜讘 诇讬讻讗 诇诪讬诪专 讚诪讜拽驻讬谉 讗讬 讘注讜 讘讬"讚 讗讬 讘注讜 讘讟"讜 讚讛讗 驻专砖讬谞谉 诇注讬诇 诪讚讻转讬讘 讝诪谞讬讛谉 讚讬讬拽讬谞谉 讚讻诇 讞讚 讘讝诪谞讜.



讜讝诪谞讜 砖诇 讝讛 诇讗 讝诪谞讜 砖诇 讝讛. 讻诇讜诪专 讗讬谉 讛驻专讝讬诐 拽讜专讬谉 讘讟"讜 讜诇讗 讛诪讜拽驻讬谉 讘讬"讚. 讜讗讜诪专 讘讬"讙 讻诇讜诪专 诪讜拽驻讬谉 讗讬 讘注讜 讘讟"讜. 讗讬 讘注讜 讘讬"讙. 讜驻专拽讬谞谉 讻砖讜砖谉 诪讛 砖讜砖谉 讗注"讙 讚诇讗 诪讜拽驻转 讞讜诪讛 诪讬诪讜转 讬讛讜砖注 讘谉 谞讜谉 讛讬讗. 诪讬讛讗 讻讬讜谉 讚讛讬讗 诪讜拽驻转 讞讜诪讛 拽专讜 讘讟"讜. 讗祝 讻诇 砖讛讬讗 诪讜拽驻转 讞讜诪讛 拽专讜 讘讟"讜.



讜讗讬转拽砖 讝讻讬专讛 诇注砖讬讬讛 讚讻转讬讘 讜讛讬诪讬诐 讛讗诇讛 谞讝讻专讬诐 讜谞注砖讬诐.



诪转谞讬' 讚诇讗 讻专' 讬讛讜砖注 讘谉 拽专讞讛 讚转谞讬 诪讜拽驻讬谉 讞讜诪讛 诪讬诪讜转 讗讞砖讜专讜砖 拽讜专讬谉 讘讟"讜 讻砖讜砖谉 讜转谞讗 讚讬讚谉 讗诪专 砖讗谞讬 砖讜砖谉 讚讗注"讙 讚诇讗讜 诪讜拽驻转 讞讜诪讛 诪讬诪讜转 讬讛讜砖注 讘谉 谞讜谉 讛讬讗 讛讜讗讬诇 讜谞注砖讛 讘讛 谞住 诇驻讬讻讱 拽专讗讜 讘讟"讜.



讜讗拽砖讬谞谉 讘砖诇诪讗 诇转谞讗 讚讬讚谉 讻转讬讘 诪讚讬谞讛 讜诪讚讬谞讛 注讬专 讜注讬专. 诪讚讬谞讛 讜诪讚讬谞讛 诇讞诇拽 讚讗注"讙 讚转专讜讜讬讬讛讜 诪讜拽驻讜转 讞讜诪讛 讗讬谞讜谉. 讛诪讜拽驻讜转 讞讜诪讛 诪讬诪讜转 讬讛讜砖注 讘谉 谞讜谉 拽专讜 讘讟"讜. 讜讛诪讜拽驻讜转 讗讞专讬 讻谉 拽专讜 讘讟"讜. 讜讛诪讜拽驻讜转 讗讞专讬 讻谉 拽专讜 讘讬"讚.



注讬专 讜注讬专 谞诪讬 诇讞诇拽 讘讬谉 砖讜砖谉 诇砖讗专 注讬讬专讜转. 讘砖讜砖谉 讘讟"讜 讘砖讗专 注讬讬专讜转 讘讬"讚. 讗诇讗 诇专' 讬讛讜砖注 讘谉 拽专讞讛 注讬专 讜注讬专 诇诪讛 诇讬. 讜讗诪专讬谞谉 讜诇转谞讗 讚讬讚谉 讻讬讜谉 讚讙诪专 驻专讝讬诐 驻专讝讬诐 讻讚讗诪专讬谞谉 诪讚讬谞讛 讜诪讚讬谞讛 诇诪讛 诇讜. 讗诇讗 诇讻讜"注 拽专讗 讬转讬专讗 讛讜讗 砖谞讗' 诪讚讬谞讛 讜讻诇 讛住诪讜讱 诇诪讚讬谞讛 讻诪讚讬谞讛 讛讬讗. 讜讻谉 注讬专 讜注讬专 讜讻专讬讘"诇 讚讗诪专 专讬讘"诇 讻专讱 讜讻诇 讛住诪讜讱 诇讜 讜讻诇 讛谞专讗讛 注诪讜 谞讬讚讜谉 讻讻专讱. 讜讻诪讛 讬讛讬讛 诪讞讜抓 诇讻专讱 讛住诪讜讱 诇讜 砖讬讞砖讘 讻诪讜 讻专讱. 讜讗讜拽讬诪谞讗 诪讬诇 讻诪讞诪转谉 诇讟讘专讬讗 讜讝讛 砖讬注讜专 讛诪讬诇:



讗"专 讬专诪讬讛 讜讗讬转讬诪讗 专' 讞讬讬讗 讘专 讗讘讗 诪谞爪驻"讱 爪讜驻讬诐 讗诪专讜诐. 讻诇讜诪专 讛讗讜转讬讜转 讛诇诇讜 讞讻诪讬诐 转拽谞讜诐. 讜讗拽砖讬谞谉 讜讗诇讛 讛诪爪讜转 砖讗讬谉 谞讘讬讗 专砖讗讬 诇讞讚砖 讚讘专 诪注转讛 讜驻专拽讬谞谉 诇注讜诇诐 诪转讜拽谞讬诐 讛讬讜. 讜讻谉 讛讬讛. 诪住讜专转 讘讬讚诐 诪讛谞讘讬讗讬诐 诇讛讬讜转 讛驻转讜讞讬诐 讘讗诪爪注 转讬讘讛. 讜讛住转讜诪讬诐 讘住讜祝 转讬讘讛 讜砖讻讞讜诐 讜讞讝专讜 讛爪讜驻讬诐 讜讬住讚讜诐. 讜讛讜讗 注讜讚 讗诪专 转专讙讜诐 砖诇 转讜专讛 讗讜谞拽诇讜住 讛讙专 讗诪专讜 诪驻讬 专' 讗诇讬注讝专 讜专' 讬讛讜砖注 讻讗砖专 诇诪讚讜 讗讜转讜 讻讱 诇讬诪讚讜讛讜 诇讗讞专讬诐.





专砖讘"讗

讜讛讗 讚讗拽砖讬谞谉: 讜诪讚拽砖讬讗 诇讬讛 讚专讘讬 讬讛讜讚讛 讗讚专讘讬 讬讛讜讚讛 诪讜拽讬诐  诇讘专讬讬转讗 讻专讘讬 讬讜住讬 讘专讘讬 讬讛讜讚讛. 谞专讗讛 诇讬 讚讛讻讬 驻讬专讜砖讗, 讻讬讜谉 讚讗讬讻讗  诇诪讬诪专 讚转专讜讬讬讛讜 专讘讬 讬讛讜讚讛 讜讞讚讗 讻专讘谞谉 讜讞讚讗 讻专讘讬  注拽讬讘讗, 讜讻讚诪讜拽诪讬谞谉 诇讛讜 讘转讬讜讘转讗, 讗诐 讻谉 诪讗讬 讚讜讞拽讬讛 诇讚讞讜讬讬 讞讚讗 诪专讘讬 讬讛讜讚讛  讜诇讗讜拽讜诪讛 讻专讘讬 讬讜住讬 讘专讘讬 讬讛讜讚讛.



诪讗讬 讟注诪讗 诇讗 讗诪专 讚讛讗 讗讬转 诇讬讛  驻专讝讬 驻专讝讬. 讜讻讚讗诪专讬谞谉 讘讬专讜砖诇诪讬 (驻"讗 讛"讗) 诪诇诪讚 砖诪讙讬诇转 讗住转专 谞讬转谞讛  诇讬讚专砖.



讘砖诇诪讗 诇转谞讗 讚讬讚谉 讛讬讬谞讜 讚讻转讬讘 (讗住转专 讟, 讻讞) 诪讚讬谞讛  讜诪讚讬谞讛 讜注讬专 讜注讬专. 拽砖讬讗 诇讬 讜诪砖驻讞讛 讜诪砖驻讞讛 诇诪讛 诇讬, 讚注诇 讻专讞讬谉 诇诪讗讬  讚住讘讬专讗 诇谉 讛砖转讗 讚诇转谞讗 讚讬讚谉 拽专讗 诇讞诇拽 诪砖驻讞讛 讜诪砖驻讞讛 谞诪讬 诇讞诇拽, 讜讻讚诪讜讻讞  讘讛讚讬讗 诇拽诪谉 (诪讙讬诇讛 讙, 讗) 讚讗诪专讬谞谉 讜讛砖转讗 讚讗诪专转 诪讚讬谞讛 讜诪讚讬谞讛 讜注讬专 讜注讬专 拽专讗 讬转讬专讗  讛讜讗 诪砖驻讞讛 讜诪砖驻讞讛 诇诪讛 诇讬, 讚讗诇诪讗 诇诪讗谉 讚诪讜拽讬诐 诇拽专讗 诇讞诇拽 诇讗 讗讬讘注讬讗 诇谉  讚驻砖讬讟讗 讚讻讜诇讬讛 拽专讗 诇讞诇拽. 讜讬砖 诇讜诪专 讚诪讜拽讬 诇讛 诇讻驻专讬诐 讜诇讞诇拽 讘讬谉 住诪讜讱 讜谞专讗讛  诇砖讗讬谞讜 住诪讜讱 讜砖讗讬谞讜 谞专讗讛, 讜讗讬 谞诪讬 讘讬谉 砖谞讛 讝讜 诇砖谞讛 讗讞专转 诇讘谞讬 讛讻驻专讬诐 诪驻谞讬  砖讗讬谉 诇讛诐 讝诪谉 拽讘讜注 讗诇讗 诇讬讜诐 讛讻谞讬住讛.
讜讗祝 讘讬专讜砖诇诪讬 (驻"讗 住讜讛"讗)  诪爪讗转讬 砖讛注诪讬讚讜 诪砖驻讞讛 讜诪砖驻讞讛 诇讻驻专讬诐, 讚讙专住讬谞谉 讛转诐, 专' 住讬诪讜谉 讘砖诐 专' 砖诪讜讗诇  讘专' 谞讞诪谉 诪砖驻讞讛 讜诪砖驻讞讛 讗诇讜 讛讻驻专讬诐, 诪讚讬谞讛 讜诪讚讬谞讛 讗诇讜 讛讻专讻讬诐, 注讬专 讜注讬专 讗诇讜  讛注讬讬专讜转.



讗诇讗 诇专讘讬 讬讛讜砖注 讘谉 拽专讞讛 注讬专 讜注讬专 诇诪讛 诇讬. 拽砖讬讗  诇讬 诇讬诪讗 注讬专 讜注讬专 诇讞诇拽 讘讬谉 讬砖 讘讛 注砖专讛 讘讟诇谞讬谉 诇砖讗讬谉 讘讛. 讜讬砖 诇讜诪专 讗诐 讻谉  诇诪讛 转诇讛 讗讜转讜 讘注讬专 讜注讬专 讗驻讬诇讜 讘诪讚讬谞讛 讜诪讚讬谞讛 谞诪讬 讬砖谞讜 诇讚讬谉 讝讛. 讜注讜讚 砖讗讬谉  讛住讘专讗 砖讬讗诪专 讛讻转讜讘 注讬专 讜注讬专 诇讞诇拽 讘讚讘专讬诐 砖转诇讜讬讬谉 讘诪拽专讬诐.



讗诇讗 拽专讗 讬转讬专讗 讛讜讗 讜讻讚专讘讬 讬讛讜砖注 讘谉 诇讜讬 讜讻讜'. 拽砖讬讗 诇讬 注讬专 讜注讬专 诇诪讛 诇讬.  讜讬砖 诇讜诪专 讚讚专砖讬谞谉 诪讬谞讬讛 谞诪讬 注讬专 讜讻诇 讛住诪讜讱 诇讜 谞讬讚讜谉 讻注讬专, 讜谞驻拽讗 诪讬谞讛  诇讛拽讚诪讛 砖讗讬谞讜 诪拽讚讬诐 诇讬讜诐 讛讻谞讬住讛.
讜诇注谞讬谉 驻诇讜讙转讗 讚转谞讗 讚讬讚谉 讜专讘讬 讬讛讜砖注 讘谉 拽专讞讛, 拽讬讬诪讗 诇谉 讻转谞讗 讚讬讚谉.
讜讬砖 诪讬 砖讗讜诪专 讚讻讬讜谉 讚转诇讬谞谉  讘讬讛讜砖注 讘谉 谞讜谉 讗讬谉 讛讚讘专 转诇讜讬 讗诇讗 讘讗专抓 讬砖专讗诇 讘诇讘讚, 讗讘诇 讘讞讜爪讛 诇讗专抓 讗驻讬诇讜  讘诪讜拽驻讬谉 诪讬诪讜转 讬讛讜砖注 讗讬谉 拽讜专讬谉 讗诇讗 讘讗专讘注讛 注砖专. 讜讘转讜住驻讜转 讗诪专讜 讚讗驻讬诇讜  讘讞讜爪讛 诇讗专抓. 讜讛讘讬讗讜 专讗讬讛 诪讚讗诪专讬谞谉 诇拽诪谉 (诪讙讬诇讛 讛, 讘) 专讘 讗住讬 拽专讗 讘讛讜爪诇 讘讗专讘讬住专  讜讘讞诪讬住专, 讜讛讜爪诇 诪讞讜爪讛 诇讗专抓 讛讬讗 讜讻讚讗诪专讬谞谉 (讻转讜讘讜转 拽讬讗, 讗) 谞拽讬讟讬谞谉 讘讘诇 诇讗  讞讝讬讗 讞讘诇讬 诪砖讬讞 转专讙讜诪讗 讛讜爪诇, 讜讗讬谞讛 专讗讬讛 讚转专讬 讛讜爪诇 讛讜讜 讜讘讚专讘 讗住讬 讘讛讜爪诇  讚讘谞讬诪讬谉 讙专住讬谞谉. 讜专讗讬转讬 讘谞诪讜拽讬 讛专"诐 讘"谉 谞"专  砖讛讘讬讗 专讗讬讛, 讚讛讗 讜讚讗讬 诇专讘讬 讬讛讜砖注 讘谉 拽专讞讛 讚讗讬转 诇讬讛 诪讬诪讜转 讗讞砖讜专讜砖 讗驻讬诇讜  诪讜拽驻讬谉 讞讜诪讛 砖讘讞讜爪讛 诇讗专抓 讗讬转 诇讬讛 讻砖讜砖谉, 讜讻讚讗诪专讬谞谉 讘讛讚讬讗  诪讗讬 讟注诪讗  讚专讘讬 讬讛讜砖注 讘谉 拽专讞讛 讻砖讜砖谉 诪讛 砖讜砖谉 诪讜拽驻转 讞讜诪讛 诪讬诪讜转 讗讞砖讜专讜砖 讜拽讜专讬谉 讘讞诪砖讛  注砖专, 讜诪讚专讘讬 讬讛讜砖注 讘谉 拽专讞讛 谞砖诪注 诇转谞讗 讚讬讚谉, 讚诇讗 谞讞诇拽讜 讗诇讗 讘讝诪谉 讚讛讬拽祝 讗讘诇  砖讬讛讗 讚讬谉 诪讜拽驻讬谉 谞讜讛讙 讘讻诇 讞讜爪讛 诇讗专抓 诇专讘讬 讬讛讜砖注 讘谉 拽专讞讛 讜诇讗 诇转谞讗 讚讬讚谉  讘讛讗 诇讗 讗讬驻诇讬讙讜. 讜注讜讚 讚诪转谞讬转讬谉 住转诪讗 拽转谞讬 讻专讻讬谉 讛诪讜拽驻讬谉 讞讜诪讛 拽讜专讬谉, 讜讘讻诇  诪拽讜诐 转谞谉. 讜讝讜 讗讬谞讛 专讗讬讛, 讚讚讬诇诪讗 讻讬讜谉 讚转诇讬 诪讬诪讜转 讬讛讜砖注 住转诪讗 讚诪讬诇转讗 讘讗专抓  讬砖专讗诇 拽讗诪专 讻讬讜谉 讚转诇讬谞谉 讘讬讛讜砖注, 讚诪讛 注谞讬谉 讬讛讜砖注 讘讞讜爪讛 诇讗专抓. 注讜讚 讛讘讬讗 讛讜讗  谞"专 专讗讬讛, 诪讚讙专住讬谞谉 讘讬专讜砖诇诪讬 (驻"讗 讛"讗) 讛讻专讱 砖讞专讘 讜谞注砖讛 砖诇 讙讜讬诐 讗讬转讗 讞诪讬  讘讜 讗讬谉 拽讜专讬谉 讘讞讜爪讛 诇讗专抓 拽讜专讬谉, 讗诇诪讗 讘讛讚讬讗 讗诪专讬谞谉 讚讘讞讜爪讛 诇讗专抓 拽讜专讬谉  讘讻专讻讬谉 砖诇讛谉 讻砖诇 讗专抓 讬砖专讗诇. 讜讙诐 讝讜 讗讬谞讛 专讗讬讛 诪讞讜讜专转 讘注讬谞讬, 讚讘讙讬专住转  讛讬专讜砖诇诪讬 诪爪讗转讬 讗讬转讗 讞诪讬 讞讜爪讛 诇讜 拽讜专讬谉 讘讜 讗讬谉 拽讜专讬谉, 讜讞讜爪讛 诇讗专抓 诇讬讻讗  讘住驻专讬诐. 讜谞专讗讛 诇讬 驻讬专讜砖讜, 讞讜爪讛 诇讜 拽讜专讬谉 诪讞诪转  讛讻专讱 讻专讘讬 讬讛讜砖注 讘谉 诇讜讬 讚讗诪专 讻诇 讛住诪讜讱 讜讻诇 讛谞专讗讛 注诪讜 谞讚讜谉 讻讻专讱, 讜讛诇讻讱  讻讬讜谉 讚诪注讬拽专讜 谞转讞讬讬讘 讛住诪讜讱 诇讻专讱 诇拽专讜转 讘讟"讜 诪砖讜诐 讚诪讙谞讜 讘转讜讱 讛讻专讱 讗祝  注讻砖讬讜 砖谞讞专讘 讛讻专讱 讛住诪讜讱 诇讜 讜讛谞专讗讛 注诪讜 砖诇讗 谞讞专讘讜 讜诇讗 谞砖转谞讜 讘诪讬诇转讬讬讛讜  拽讬讬诪讬 讜拽讜专讬谉 讘讟"讜 讻讚讬谞谉 讛专讗砖讜谉, 讜诪砖讜诐 讛讻讬 拽讗 诪转诪讛 讞讜爪讛 诇讜 砖诇讗 谞转讞讬讬讘讜  讗诇讗 诪讞诪转 住诪讬讻讜转 讛讻专讱 拽讜专讬谉 讘讟"讜 讜讘讜 砖讛讜讗 讛讬讛 注讬拽专 讗讬谉 拽讜专讬谉, 讻讱 谞专讗讛  诇讬 驻讬专讜砖 讙讬专住转 讛讬专讜砖诇诪讬.
讜讗诇讗 诪讬讛讜 讗讜转讛 专讗讬讛 专讗砖讜谞讛 专讗讬讛. 讜注讜讚 谞专讗讛 诇讬  专讗讬讛, 诪讚讗诪专讬谞谉 诇转谞讗 讚讬讚谉 砖讜砖谉 讚注讘讚讗 讻诪讗谉, 讻诇讜诪专 讚讛讗 讗讬谞讛 诪讜拽驻转 讞讜诪讛  诪讬诪讜转 讬讛讜砖注 讜讗讬谞讛 讗诇讗 讻注讬专, 讜讗诐 讗讬转讗 讚诇转谞讗 讚讬讚谉 讗驻讬诇讜 讛诪讜拽驻讬谉 砖讘讞讜爪讛  诇讗专抓 讗讬谉 拽讜专讬谉 讻诇诇 [讘讟"讜] 讜讗驻讬诇讜 讛讻讬 砖讜砖谉 拽专讬讗 讘讟"讜, 讛讗 诪讬讚注 讬讚注讬谞谉  讚讟注诪讗 讗讞专讬谞讗 讗讬转 诇讛, 讗讘诇 讛砖转讗 讚拽专讜 讘讻诇 讞讜爪讛 诇讗专抓 讘诪讜拽驻讬谉 [讘讟"讜] 讜讞讝讬  诇讛讜 诇讘谞讬 砖讜砖谉 谞诪讬 讚拽专讜 [讘讟"讜] 讗讬讻讗 诇诪讬诪专 讚诪砖讜诐 讛拽驻转讛 讛讬讗 砖拽讜专讬谉 讘讛 讻诪讜  砖拽讜专讬谉 讘砖讗专 讛讻专讻讬谉 讛诪讜拽驻讬谉 砖讘讞讜爪讛 诇讗专抓.



讜讻诪讛 诪讬诇. 讜讚讜拽讗  诇住诪讜讱, 讗讘诇 谞专讗讛 诇讬转 诇讬讛 砖讬注讜专讗 讗诇讗 讻诇 砖讛讜讗 谞专讗讛.



诪谞爪驻讱  爪讜驻讬诐 讗诪专讜诐. 爪讜驻讬诐 讛讬讬谞讜 谞讘讬讗讬诐 砖诇讗讞专 讬讗砖讬讛讜. 讜转讚注 诇讱 诪讚讗住讬拽谞讗  (诇拽诪谉 诪讙讬诇讛 讙, 讗) 砖讻讞讜诐 讜讞讝专讜 讜讬住讚讜诐, 讜注讚 诪诇讻讜转 讬讗砖讬讛讜 讛讬讗讱 讗驻砖专 砖砖讻讞讜诐 讜讛诇讗  住驻专 转讜专讛 诪讜谞讞 讘讗专讜谉 讜讻谉 讛诇讜讞讜转, 讗诇讗 诇讗讞专 砖谞讙谞讝 讛讗专讜谉 讘讬诪讬 讬讗砖讬讛讜  讛讚讘专讬诐 讗诪讜专讬诐.



讛讗 讚讗拽砖讬谞谉  讛讻讗: 讜讛讗 讗讬谉 谞讘讬讗 专砖讗讬 诇讞讚砖 讚讘专 诪注转讛. 讛拽砖讜 讘转讜住驻讜转 讜讛讗 讗讬讻讗  诇诪讗谉 讚讗诪专 讛转诐 讘住谞讛讚专讬谉 讘驻专拽 讻讛谉 讙讚讜诇 (住谞讛讚专讬谉 讻讗, 讘; 讻讘, 讗) 讚注讝专讗 砖讬谞讛 讗转 讛讻转讘  讻砖注诇讛 诪讘讘诇, 讚诇诪讛 谞拽专讗 砖诪讜 讗砖讜专讬 砖注诇讛 注诪讛诐 诪讗砖讜专. 讜转讬专爪讜 讛转诐 诪拽专讗 讗砖讻讞讜  讜讚专讜砖, 讚讻转讬讘 (讚讘专讬诐 讬讝, 讬讞) 讜讻转讘 诇讜 讗转 诪砖谞讛 讛转讜专讛 讛讝讗转 讜讚专砖讬谞谉 诪讬谞讬讛  讻转讘 讛注砖讜讬 诇讛砖转谞讜转. 讜讗讻转讬 诇讗 谞讬讞讗 诇讬,  讚讛讗 转谞谉 诇拽诪谉 (诪讙讬诇讛 讞, 讘) 砖讛住驻专讬诐 谞讻转讘讬诐 讘讻诇 诇砖讜谉. 讗诇讗  诪住转讘专讗 讚诇讞诇祝 讗讜转讬讜转 讘讗讜转讬讜转 讻讛讛讬讗 讚住谞讛讚专讬谉 讚诇拽讞讜 诇讛诐 讻转讘 讗砖讜专讬 讞诇祝 讻转讘  注讘专讬 诪讜转专 讜讗讬谉 讝讛 讞讬讚讜砖, 讗讘诇 诇讛谞讬讞 讗转 讛讻转讘 讻诪讜转 砖讛讜讗 讜诇讛讜住讬祝 注讜讚  讗讜转讬讜转 讝讛 讞讬讚讜砖 讜讗讬谞讜 专砖讗讬. 讻讱 谞专讗讛 诇讬.



讜注讜讚 讛讗诪专 专讘 讞住讚讗  诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉. 讻转讘 专讘讬谞讜 转诐 讝"诇 讘住驻专 讛讬砖专 (讞诇拽  讛讞讬讚讜砖讬诐 住讬' 转讟 注讬讬"砖) 讚诇讗 讙专住讬谞谉 诇讬讛 讛讻讗, 讚讗讬诇讜 诪(讬)讛讗 诪砖诪注 讚诪谞爪驻讱  讛讬讬谞讜 住转讜诪讜转 讜讘驻专拽 讛讘讜谞讛 讘砖讘转 (拽讙, 讘; 拽讚, 讗) 讗诪专讬谞谉 讗讬驻讻讗, 讚讗诪专讬谞谉 讛转诐  诪讚驻转讜讞 砖注砖讗讜 住转讜诐 讻砖专 住转讜诐 讜注砖讗讜 驻转讜讞 讻砖专, 讜讗拽砖讬谞谉 注诇讛 讘砖诇诪讗 驻转讜讞  讜注砖讗讜 住转讜诐 注诇讜讬讬 注诇讬讬讛 讚讗诪专 专讘 讞住讚讗 诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉  讗诇讗 住转讜诐 讜注砖讗讜 驻转讜讞 讙专讜注讬 讙专注讬讛 讚讗诪专 专' 讬专诪讬讛 讜讗讬转讬诪讗 专' 讞讬讬讗 讘专 讗讘讗  诪谞爪驻讱 爪讜驻讬诐 讗诪专讜诐, 讚讗诇诪讗 诪砖诪注 讚诪谞爪驻讱 讛讬讬谞讜 驻转讜讞讜转, 讗诇讗 讛转诐 讛讜讗 讚讙专住讬谞谉  诇讬讛 讗讘诇 讛讻讗 诇讗 砖讬讬讻讗 讛讛讬讗 拽讜砖讬讗.
讜讘转讜住驻讜转 讗诪专讜 讚讙专住讬谞谉 诇讬讛, 讜诪砖讜诐  讚诪住驻拽讗 诇讬讛 诇转诇诪讜讚讗 讗讬 讘驻转讜讞讜转 诪讬讬专讬 讜讻讚专讘  讞住讚讗 讗讜 诇讗, 讜讛讻讗 讛讻讬 拽讗 驻专讬讱, 讜讛讗 讻转讬讘  (讜讬拽专讗 讻讝, 诇讚) 讗诇讛 讛诪爪讜转 讜讻讜' 讜讛诇讻讱 讘讬谉 讚诪讬讬专讬 讘住转讜诪讜转 讘讬谉 讚诪讬讬专讬  讘驻转讜讞讜转 拽砖讬讗 讜诇讻砖转诪爪讗 诇讜诪专 讘住转讜诪讜转 讻诇 砖讻谉 讚拽砖讬讗 诪讚专讘 讞住讚讗 讚讗诪专 诪"诐  讜住诪"讱 砖讘诇讜讞讜转 讘谞住 讛讬讜 注讜诪讚讬谉. 讜讗祝 专讘讬谞讜 转诐 讝"诇 讞讝专 讜讗诪专 砖讗讬谉 诇诪讜讞拽讜  诪讟注诐 讝讛, 讚讗讬诇讜 诪拽讜砖讬讗 讚专讘 讞住讚讗 讛讜讛 诪爪讬  诇转专抓 讚诪谞爪驻讱 讛讬讬谞讜 讘驻转讜讞讜转 讗诇讗 讚拽讜砖讬讗 讚讗诇讛 讛诪爪讜转 诇讗 诪讬转专爪讗, 讜诪砖讜诐  讚诪住驻拽讗 诇讬讛 讛讗 讚专' 讬专诪讬讛 讗讬 讘驻转讜讞讜转 讗讜 讘住转讜诪讜转 讗拽砖讬 诪讬谞讛 讘驻专拽 讛讘讜谞讛  讜讗讜拽讬 诇讛 讘驻转讜讞讜转 讜讻讬 诪讟讬 讛讻讗 诪讜拽讬 诇讛 讘住转讜诪讜转 诇讗拽砖讜讬讬 注诇讛 诪讚专讘 讞住讚讗.





专讬讟讘"讗

讜驻专拽讬' 讚讻讬讜谉 讚讗砖转讻讞 诪讗谉 讚转谞讬 讘诪转谞讬' 讘讛讚讬讗 专"讬 讘专 讬讛讜讚讛 讛讗 谞讬讞讗 诇讬讛 讟驻讬 诇讜诪专 讚讛讛讬讗 讙专' 诇讬诪讗 讚讬讬拽讗 讜讗讬讚讱 讚讙专讬住 诇讛 讻讚讬 讟注讜转讗 诪诇讗讜拽诪讛 讻转专讬 转谞讗讬 讗诇讬讘讗 讚专"讬 讗讜 讞讚讗 讻专讘谞谉 讜讞讚讗 讻专"注:



讜讗讬' 讬"讙 讜驻专讬拽 讻砖讜砖谉 驻讬' 讜讚讗讬 讻诇 讛谞讬 讜讗讬' 讜讗讬' 讚讗诪专讬' 讘住讜讙讬讗 诇讗 驻专讻讬 诪诪砖 谞讬谞讛讜 讗诇讗 诇讘专讜专讬 讚专讱 拽讜砖讬讗 讜转讬专讜抓 讜讛讬讬谞讜 讚讗诪专讬' 讜讗讬' 讬"讙 砖讬拽专讗讜 注讬讬专讜转 讘讬"讚 讗讜 讘讟"讜 讚讘转专讜讬讬讛讜 诇讬讻讗 诇诪讬' 讻讚诇注讬诇 讜讻专讻讬诐 讘讬"讙 讜讗注"讙 讚讬讛讘讬 讞砖讬讘讜转讗 诇注讬讬专讜转 讟驻讬 诇讛拽讚讬诐 讻专讻讬诐 诇注讬讬专讜转 讜诇拽讘讜注 诇讛诐 讬诪讬诐 砖诇讗 讛讬讜 诇诪谞讜讞讛 讚讬' 讗讛"谞 讜讛讗 讜讚讗讬 诇讗讜 驻专讻讗 讛讬讗 讚诇讬讻讗 诇诪驻专讱 讻讬 讛讗 讗诇讗 讘专讜专讛 讜讻讚讗诪专讬' 讻谞"诇:



讗砖讻讞谉 注砖讬讛 讝讻讬专讛 诪谞"诇 驻讬' 注砖讬讬讛 讛讬讬谞讜 住注讜讚讛 讜讻讚讙专住讬' 讘讬专讜砖' 谞讝讻专讬诐 讜谞注砖讬诐 谞讝讻专讬诐 诇拽专讬讗讛 谞注砖讬诐 诇住注讜讚讛:



讗讬转拽砖 讝讻讬专讛 诇注砖讬讛 驻讬' 诇注谞讬谉 拽讘讬注讜转 讛讬诪讬诐 讗讘诇 诇讗 诇讻诇 注谞讬谉 砖讛专讬 讞讬讬讘 讗讚诐 诇讜诪专 诪"诪 讘诇讬诇讛 讜住注讜讚讛 讗讬谞讛 讗诇讗 讘讬讜诐 讚讬诪讬 诪砖转讛 讜砖诪讞讛 讻转讬讘 讬诪讬诐 讜诇讗 诇讬诇讜转 讜讻讚讗诪专讬' 住注讜讚转 驻讜专讬诐 砖讗讻诇讛 讘诇讬诇讛 诇讗 讬爪讗 讬"讞 讗诇讗 讜讚讗讬 讻讚讗诪专讬' 讚砖讗谞讬 拽专讬讗讛 讘诇讬诇讛 讚专讘讜讬讬 拽专讗 诪讚讻转讬讘 讜诇讬诇讛 讜诇讗 讚讜诪讬讛 诇讬 讜诇注讜诇诐 讘讻诇诇 讬诪讬诐 讗诇讜 诇讬讻讗 诇讬诇讜转:



讜转谞讗 讚讬讚谉 诪"讟 讬诇讬祝 驻专讝讬诐 驻专讝讬诐 讙专住讬谞谉 讘讬专讜' 诪讙诇转 讗住转专 谞讬转谞讛 诇讬讚专砖 讜诪住转讘专讗 诇讬 讚诇讗讜 诇诪讬诪专讗 讚讙诪专 驻专讝讬诐 驻专讝讬诐 讘讙"砖 讚讛讗 诇讬' 诇诪讬诪专 讚谞注讘讬讚 讙"砖 诪讚讗讜专讬讬转讗 诇诪讙诇讛 讗诇讗 诇讜诪专 砖谞讬转谞讛 诇讬讚专砖 诇诇诪讜讚 诪诇讬砖谞讗 砖诪砖诪注讜转 诇砖讜谉 驻专讝"讬诐 驻专讝讬诐 讚诪讙诇讛 诇驻专讝讬诐 讚讗讜专讬讬转讗 讜讛讜讻讞转 诇砖讜谉 讘注诇诪讗 讛讜讗:



讗诇讗 诇转谞讗 讚讬讚谉 砖讜砖谉 讚注讘讚讗 讻诪讗谉 驻讬' 讻讬讜谉 讚讗讬谞讛 诪讜拽驻转 讞讜诪讛 诪讬讘"谉 讻讬 拽专讗 讘讞诪讬砖讛 诇讗 注讘讚讗 诇讗 讻注讬讬专讜转 讜诇讗 讘讻专讻讬诐 讜诪讚诇讗 讗砖讻讞 讞讬讚讜砖讗 讗讞专讬谞讗 讘砖讜砖谉 讗诇讬讘讗 讚转谞讗 讚讬讚谉 谞诪讬 讗诇讗 诪砖讜诐 讚讗讬谉 讛拽驻讛 诪讬讘"谉 砖诪注讬' 讚诇讗讜 讛讻讬 谞讬讞讗 诇讬讛 诇诪讗讬 讚拽专讬讗 讘讟"讜 讜讗驻讬' 诇讚转谞讗 讗注"讙 讚讞"诇 讛讬讗 讜讝讛 专讗讬讛 诇诪讛 砖驻讬专砖谞讜 讘诪砖谞转谞讜 讚讗驻讬' 转谞讗 讚讬讚谉 讞"诇 讘讗专抓 诇注谞讬谉 讻专讻讬' 讚讗讬 诇讗 诪讗讬 拽"诇 讚讛讗 讞讝讬' 讚砖讜砖谉 专讘讜转讗 讗讬转 诇讬讛 注诇 砖讗专 讻专讻讬诐 砖讗诇"讻 讗驻讬' 转讛讗 砖讜砖谉 诪讜拽驻转 讞讜诪讛 诪讬"讘谉 转讬拽砖讬 诇讬讛 讻讬讜谉 讚讞"诇 讛讬讗 讛讬讗讱 拽专讬' 讘讟"讜 讜讗诇讜 讘住讜讙讬' 诪砖诪注 讚诇讗 拽"诇 讛讗 讻诇诇 讚讘讛讗 诇讬讻讗 专讘讜转讗 讘砖讜砖谉 砖讗祝 讘讞"诇 拽讜专讬谉 讘讻专讻讬诐 讜诇讗 诪砖讻讞 砖讜诐 专讘讜转讗 讘讛讗 讜诇讛讻讬 讘注讬 讘讚讬谉 讛拽驻讛 讚注讘讚讛 讻诪讗谉 讜驻专拽讬' 讛讜讗讬诇 讜谞注砖讛 讘讛 谞住 驻讬' 讬讛讘讜 诇讬讛 讞砖讬讘讜转讗 诇诪拽专讬 讘讟"讜 讘讻专讻讬诐 讙诪讜专讬诐:



讜讗诪专讬' 讘砖诇诪讗 诇转谞讗 讚讬讚谉 讛讬讬谞讜 讚讻转讬' 诪讚讬谞讛 讜诪讚讬谞讛 讜注讬专 讜注讬专 诇讞诇拽 讘讬谉 诪讚讬谞讛 诇诪讚讬谞讛 讜注讬专 讜注讬专 讻讚诪驻' 讜讗讝讬诇 讜讻"转 讜诇讚讬讚讬讛 诪砖' 讜诪砖' 诇诪讛 诇讬 讜讻"转 诇讛讘讬讗 诪砖驻讞讜转 讻讛讜谞讛 讜诇讜讬讛 讜讻讚诇拽诪谉 讛讗 诇讬转讗 讚诇讬砖谞讗 讚诇拽诪谉 讗诪专讬' 讜讛砖转讗 讚讗诪专转 诪讚讬谞讛 讜诪讚讬谞讛 诇讚专砖讛 诪砖诪注 讻讚讗转' 诇讞诇拽 谞讬讞讗 诇谉 诪砖' 讜诪砖' 诇讞诇拽 讚讗讬 诇讗 诪讗讬 讜讛砖转讗 讚谞拽讟讬谞谉 讜讬"诇 讚讛砖转讗 讚讚专砖讬谞谉 诇讬讛 诇讞诇拽 讘讬谉 讻专讻讬' 砖谞讻谞住讬谉 讘砖谞讬 讜讘讛' 诇砖讗讬谞谉 谞讻谞住讬谉 讜讻讚诪砖诪注 诪谉 讛讬专讜砖诇诪讬 砖讻转讘谞讜 诇注讬诇 讜注讜' 讗诪专 诇砖诐 专' 住讬诪讜谉 讘砖诐 专"砖 讗讜诪专 诪砖' 讜诪砖' 讗诇讜 讛讻驻专讬诐 注讬专 讜注讬专 讗诇讜 讛注讬讬专讜转 诪讚讬谞讛 讜诪讚讬谞讛 讗诇讜 讛讻专讻讬诐:



讗诇讗 拽专讗 诇讻讚专讬讘"诇 讗转讬讗 驻讬' 讚诇讗 讻转讬讘 讻驻讬诇讗 讚诇讬砖谞' 诇讞诇拽 讗诇讗 讻诇 讗' 诪讬谞讬讬讛讜 诪讬讬转专 诇讚专砖讛 讜诪讚讬谞讛 诪讬讬转专 诇讻讚专讬讘"诇 讚讗诪专 讻专讱 讜讻诇 讛住诪讜讱 诇讜 讜讻诇 讛谞专讗讛 注诪讜 讜讻讜' 讚讻讬讜谉 讚诪讙谞讜 讘转讜讱 讛注讬专 讘砖注转 爪专讛 讜诪砖转转驻讬 诇讻诇 诪讬诇讬 讻讚讬讚讛讜 讞砖讬讘讬 诇注谞讬谉 诪"诪 讜讻"转 讬讬转讜专讗 讚注讬专 讜注讬专 诇诪讛 诇讬 讬"诇 讚诇讛讗讬 谞诪讬 讗转讬讗 砖讻诇 讛住诪讜讱 诇注讬专 讜讻诇 讛谞专' 注诪讜 讜讻讜' 讜讗爪讟专讬讱 诇专讘讜讬讬 讘注讬专 讜讻专讱 讚讻讬讜谉 砖讗讬谉 讛讚讬谉 讻谉 诇讘转讬 注专讬 讞讜诪讛 讗诇讗 讘讞讚 诪讬谞讬讬讛讜 讛"讗 讗讬谉 诇讱 讘讜 讗诇讗 讞讚讜砖讜 讻谞"诇 讜讬转讜专' 讚诪砖"驻 诇拽诪谉 讘注讬 诇讛 讜讚专讬砖 诇讬讛:



讜注讚 讻诪讛 讻诪讞诪转谉 诇讟讘专讬讗 讜讛讬讬谞讜 诪讬诇 讚讛讗 拽诪"诇 讚砖讬注讜专讗 讚诪讬诇 讻诪讞诪转谉 诇讟讘专讬讗 讜诇讚讬讚谉 驻讬专砖"讬 讝"诇 讘诪住' 注专讜讘讬谉 讚诪讬诇 诪讛诇讱 讗诇驻讬诐 讗诪讛 讜讚注转 专讘讜转讬 讻诇 住诪讜讱 讛讜讗 讚诪砖注专讬谞谉 讘诪讬诇 讚讻讬讜谉 砖讗讬谞讜 谞专讗讛 注诪讜 诇讗 讞砖讬讘 住诪讜讱 讘讬讜转专 诪诪讬诇 讗讘诇 讘谞专讗讛 讻诇 砖讛讜讗 谞专讗讛 注诪讜 讜诪砖转转祝 注诪讜 讘注讬谞讬讛诐 讜诇讬转 诇讬讛 砖讬注讜专讗 讜拽讬"诇 讻转谞讗 讚讬讚谉 讚讘注讬 诪讜拽驻讜转 讞讜诪讛 诪讬讘"谉:



讛讗 讚讗诪专讬' 诪"讟 诪谞爪驻讱 爪"讗 诇驻讬 住讚专讛讗讜转讬讜转 讛诇"诇 讻诪谞驻抓 讗诇讗 诪砖讜诐 讚诪砖诪注 爪"讗 讜讻讗诇讜 讘注讬 诇讜诪专 诪谉 爪讜驻讬讱 讜讻讱 讛讜讗 讘讬专讜砖' 讜讛讗 爪"讗 诇讗讞专讬 砖讬讛讬讜 讻讗诇讜 拽讜讚诐 诇讻谉 讛专讬 讛讬讜 砖诐 讛讗专讜谉 讛诇讜讞讜转 讜讛讻讬 讗住讬拽谞讗 讚砖讻讞讜' 讜讞讝专讜 讜讬住讚讜' 讜讘讬专讜砖' 讗诪专讬 专爪讜驻讬' 讛讬讬谞讜 专"讗 讜专' 讬讛讜砖注:



讜转住讘专讗 讜讛讗 讻转讬讘 讗诇讛 讛诪爪讜转 砖讗讬谉 谞讘讬讗 专砖讗讬 诇讞讚砖 讚讘专 诪注转讛 讛拽砖讜 讘转讜' 讚讛讗 讗讬' 诪"讚 讘住谞讛讚专讬谉 驻专拽 讻"讙 讚注讝专讗 砖讬谞讛 讗转 讛讻转讘 讚诪讗讬 讗砖讜专讬转 砖注诇讛 注诪讛诐 诪讗砖讜专 讜转讬专爪讜 讚讛转诐 拽专讗 讗砖讻讞讜 讜讚专讜砖 讚讻转讬讘 讜讻转讘 诇讜 讗转 诪砖谞讛 讛转讜专讛 讛讝讗转 讻转讘 讛注砖讜讬 诇讛砖转谞讜转 讻讚讗讬' 讛转诐. 讜讗讞专讬诐 转讬专爪讜 讚讛讗 诇讗 讞砖讬讘 讞讚讜砖 诪砖讜诐 讞诇讜祝 讛讻转讘 讘讻转讘 讗讞专 讜讗讬谉 讞讬讚讜砖 讗诇讗 讘诪谞讬讞 讛讻转讜讘 讻诪讜 砖讛讜讗 讗诇讗 砖诪讜住讬祝 注诇讬讜 讗讜转讬讜转 讻讬 讛讗 讚拽住"讚 讛砖"住 讛讻讗 诪讬' 讜讚讗讬 转诪讬讛讗 诪诇转讗 讟讜讘讗 讚讛讗 专讘 讞住讚讗 拽讗诪专 讚诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉 诪砖诪注 讚讻"注 讛讬讗 讜讗诇讜 讛转诐 讘住谞讛讚专讬谉 讗诪专讬谞谉 讚讗讬' 诪"讚 砖讛转讜' 谞讬转谞讛 诇讬砖专讗诇 讘讻转讘 注讘专讬 讜诇砖讜谉 讛拽讚砖 讜讞讝专 讜谞转谉 诇讛诐 讘讬诪讬 注讝专讗 讘讻转讘 讗砖讜专讬转 讜讗诪专讬' 诪讗讬 讗砖讜专讬转 砖注诇讛 注诪讛诐 诪讗砖讜专 砖讻转讘 讛拽讚砖 讛讜讗 讻转讘 讘谞讬 讗砖讜专 讜讝讛 转讬' 讙讚讜诇 砖讬讛讬讛 讛讻转讘 讛讝讛 讛诪讗讜砖专 砖讬砖 讘讻诇 拽讜抓 讜拽讜抓 诪诪谞讜 转诇讬 转诇讬诐 砖诇 讛诇讻讜转 讬住讜讚讜' 讛转讜专讛 讻转讘 砖诇 讘谞讬 讗砖讜专 讜讬讛讬讜 讛诇讜讞讜转 诪讻转讘 注讘专讬 讜注讜讚 讘讻转讘 注讘专讬 诪讛 谞住 讛讬讛 讘诪"诐 讜住诪"讱 讗讘诇 讜讚讗讬 讗讬谉 住驻拽 砖讝讛 讛讻转讘 讛谞拽' 讗砖讜专讬转 讛讜讗 讻转讘 讛拽讚砖 砖讘诇讜讞讜转 讜注"砖 讻讱 谞拽专讗 拽讚砖 讜讻谉 诇砖讜谉 讛拽讚砖 讜诪注讜诇诐 诇讗 谞专讗讛 讛讻转讘 讛讛讜讗 讗诇讗 讘诇讜讞讜转 讗讘诇 诇砖讜谉 讛拽讚砖 讻讘专 谞讜讚注 诇讗讘讜转 讜讘谞讬 讬砖专讗诇 拽讜讚诐 诪转谉 转讜专讛 讜讘讜 讛砖诐 诪讚讘专 注诐 谞讘讬讗讬讜 讜拽讚讜砖讬讜 讜讗注"驻讻 诪转讜讱 转讜诪转 讜拽讚讜砖转 讛讻转讘 讛讛讜讗 讘注讬' 拽讬讬诪讬' 诇讗 讛讬讜 讻讜转讘讬谉 讗讜转讜 讗驻讬' 讘住驻专讬诐 砖讻讜转讘 讛诪诇讱 讗讜 讻诇 讗' 讜讗' 诇注爪诪讜 讗诇讗 讛讬讜 讻讜转讘讬谉 讗讜转讜 讘讻转讘 注讘专讬 砖讛讜讗 讻砖谞讙谞讝 讛讗专讜谉 砖讻讞讜诐 诇讗讜转讬讜' 诪谞爪驻讱 讜讻砖讙诇讜 诇讗砖讜专 讜讬讚注讜 讘谞讬 讗砖讜专 讻转讘 讝讛 谞讟诇讜讛讜 诇讛诐 讗讜 砖讛讬讛 讗爪诇诐 拽讜讚诐 诇讻谉 砖谞讜讚注 诇讛诐 诪住驻专 讛拽讚砖 诪诇讘讚 讻转讘 砖诇讛诐 讗讜 砖讛讬讛 诇讛诐 讜讞诪讚讜 讗讜转讜 讜讘谞讬 讬砖专讗诇 讛讜专讙诇讜 讘讜 注诪讛诐 诪砖诐 讜讗讬诇讱 讜讝讛 讛讜讗 砖注诇讛 诪讗砖讜专 讜讘讬诪讬 注讝专讗 谞讬转谉 诇讛诐 诇讻转讜讘 住"转 讜砖讗专 讻转讜讘讬诐 讜讻讚讚讬讬拽讬' 诪讚讻转讬讘 讜讻转讘 讛谞砖转讜谉 讜专' 讛讬讛 讗讜诪专 砖诪注讜诇诐 诇讗 谞砖转讜讛 讜讘讻转讘 讝讛 谞讬转谞讛 转讜专讛 诇讬砖专讗诇 讙诐 讘住驻专讬 讛拽讚砖 讜诇诪讛 谞拽专讗 砖诪讜 讗砖讜专讬转 砖诪讗讜砖专 讘讻转讘讜 讜诇拽诪谉 讻诪讻诇转讬谉 拽专讬 讗砖讜专讬 诇诇砖讜谉 讛拽讚砖 讻讚转谞谉 讜讛诇讜注讝 砖砖诪注 讗砖讜专讬' 讬爪讗 讚讛讗 讜讚讗讬 讚讻"注 诇砖讜谉 讛拽讚砖 讗讬谞讜 砖诇 讘谞讬 讗砖讜专 讚讛讗 讗诪专讬谞谉 讘讬专讜砖' 讗砖讜专 诇砖讜谉 讗讬谉 诇讛诐 讻转讘 讬砖 诇讛诐 讻诇讜诪' 讻转讘 讬砖 讬砖 诇讛诐 诪砖诇讛诐 讗讘诇 讗讬谉 诇讛诐 诇砖讜谉 讗诇讗 诪砖诇 讗讞专讬' 讗"谞 讛"拽 讚讻转讘 砖诇谞讜 讬砖 诇讛诐 讗讘诇 诇讗 诇砖讜谉 砖诇谞讜 讜注"砖 砖讛讜专讙诇讜 诇讻转讜讘 讘诇砖讜谉 讛拽讚砖 讘讻转讘 讗砖讜专讬转 讝讛 谞拽专讗 讘诇砖讜谉 讗砖讜专讬转 讜讝讛 谞"诇 谞讻讜谉 讜讘专讜专 讜诇驻讬 讝讛 讗讬谉 讘诪讛 砖砖讬谞讛 注讝专讗 讗转 讛讻转讘 诇讻转讜讘 住驻专讬 转讜专讛 讘讻转讘 讛拽讚砖 砖讜诐 讞讚讜砖 注诇 讛转讜专讛 砖讛专讬 讛讻转讘 讛讝讛 讻讘专 讛讬讛 讬讚讜注 讜谞讬转谉 诇谞讜 讘诇讜讞讜转 讛讘专讬转:



讜讛讗 讚讗拽砖讬谞谉 诪讚专讘 讞住讚讗 讚讗诪专 诪"诐 讜住诪"讱 砖讘诇讜讞讜' 讘谞住 讛讬讜 注讜诪讚讬谉 拽"诇 诇专"转 讝"诇 讚讛讻讗 诪砖诪注 讚诪谉 爪讜驻讬诐 讛讬讬谞讜 住转讜诪讜转 诪讚讗拽砖讬谞谉 诪诪"诐 住转讜诪讛 砖讘诇讜讞讜转 讜讗诇讜 讘驻' 讛讘讜谞讛 讘诪住' 砖讘转 讗诪专讬谞谉 讗讬驻讻讗 讚讗诪专讬' 讛转诐 驻转讜讞 砖注砖讗讜 住转讜诐 讻砖专 讚注诇讜讬讬 讚讗诪专 专讘 讞住讚讗 诪诐 讜住诪讱 砖讘诇讜讞讜转 讜讻讜' 讗诇讗 住转讜诐 砖注砖讗讜 驻转讜讞 讙专讜注讬 讙专注讬讛 讚讗诪专 专讘 讞住讚讗 诪谞爪驻讱 爪"讗 讗转诪讛 讗诇讗 诪谞爪驻讱 讛讬讬谞讜 驻转讜讞讜转 讜讛谞讻讜谉 讚诪谞爪驻讱 爪"讗 住转诐 讜讛讜讛 诪住驻拽讗 诇转诇诪讜讚' 讗讬 驻转讜讞讜转 讗讜 住转讜诪讜转 讜诪"讛 驻专讬讱 讛转诐 诪驻转讜讞讜转 讜讛讻讗 诪住转讜诪讜转 诇诪讬诪专讗 讚讛讗讬 爪"讗 诪诪砖 讘讬谉 讚诇讛讜讬 驻转讜讞讜转 讘讬谉 讚诇讛讜讬 住转讜诪讜转 拽砖讬讗 讗讜 诪讛讗 讚讛讻讗 讗讜 诪讛讛讬讗 讚讛转诐 讛讬诇讻讱 讛转诐 讗讜拽诪讛 讘驻转讜讞讜转 讜讛讻讗 住转讜诪讜转 讜讗拽砖讬谞谉 诪讬谞讛 讜讘诪住拽谞讗 讛讗 讗驻专拽讗 砖驻讬专 讚讻讜诇讛讜 诪讚讗讜专讬讬转讗 讜爪讜驻讬诐 谞诪讬 讘讻讜诇讛讜 讗讬讛讜 讜讗讚讻专讜 诇谉 讛讬 诪讬谞讬讛讜 讘住讜' 转讘讛 讜讛讬 诪讬谞讬讛讜 讘专讗砖 转讬讘讛 讜专"转 讝"诇 讛讬讛 讗讜诪专 诪转讜讱 拽讜砖讬讗 讝讜 讚诇"讙 讛讻讗 讜讛讗 讗诪专 专讘 讞住讚讗 讗诇讗 讻诪谞驻讱 讘驻转讜讞讜转 讛讜讛 砖诪讬注 诇讬讛 诪注讬拽专讗 讻讚讗讬' 讘驻' 讛讘讜谞讛 讻驻讬 诪讛 砖讻转讘谞讜 讜讻谉 驻讬专砖讜 讘转讜':





讛诪讗讬专讬

讜砖讜砖谉 讗注"驻 砖讗讬谞讛 诪讜拽驻转 讞讜诪讛 诪讬诪讜转 讬讛讜砖注 拽讜专讬谉 讘讛 讘讞诪砖讛 注砖专 诪驻谞讬 砖谞注砖讛 讘讜 讛谞住 专"诇 讘讬讜诐 讟"讜 专"诇 砖讬讜诐 讛谞住 砖讘讛 讛讬讛 讘讬讜诐 讞诪砖讛 注砖专 砖砖讗专 注讬讬专讜转 讛专讙讜 讘讬"讙 讜谞讞讜 讘讬"讚 讜砖讜砖谉 谞讗诪专 讘讛 讬谞转谉 讙诐 诪讞专 讜讙讜' 讛专讬 砖讛专讙讜 讗祝 讘讬"讚 讜诇讗 谞讞讜 注讚 讬讜诐 讟"讜 讜讬讜诐 讛诪谞讜讞讛 讛讜讗 讛谞拽专讗 讬讜诐 讛谞住:



注讬专 砖谞住转驻拽 诇谞讜 讘讛 讗诐 讛讬讗 诪讜拽驻转 讞讜诪讛 诪讬诪讜转 讬讛讜砖注 讗诐 诇讗讜 诪讙讚讜诇讬 讛诪讞讘专讬诐 讻转讘讜 砖拽讜专讬谉 讘讛 讘讬讜诐 讬"讚 讜讘讬讜诐 讟"讜 讜讘诇讬诇讜转诐 讗诇讗 砖讗讬谉 诪讘专讻讬谉 注诇 拽专讬讗转讛 讗诇讗 讘讬"讚 讜讻讱 诪驻讜专砖 讘专讜讘 讞讘讜专讬 讛拽讚诪讜谞讬诐 讜诇讻讗讜专讛 讻讱 谞专讗讛 诪住讜讙讬讬转 讛讙诪专讗 诇讛讚讬讗 诇诪讟讛 讛' 讘' 讘砖诪讜注转 讞讝拽讬讛 拽专讗 讘讗专讘讬住专 讜讞诪讬住专 讗诇讗 砖诪拽爪转 讗讞专讜谞讬诐 驻专砖讜 砖讻诇 讻讬讜爪讗 讘讝讜 讗讬谉 拽讜专讬谉 讗诇讗 讘讬"讚 砖讻诇 讛住驻拽讜转 诪讜讟诇讜转 讗讞专 专讜讘谉 讜诇讗 谞讗诪专 讘讙诪专讗 注诇 注讬专 诪住讜驻拽转 砖拽讜专讬谉 讘讛 讘砖谞讬 讬诪讬诐 讗诇讗 讘注讬专 砖谞讜讚注 诇谞讜 讘讜讚讗讬 砖诪讬诪讜转 讬讛讜砖注 讛讜拽驻讛 讗诇讗 砖谞讜诇讚 诇谞讜 住驻拽 讘讞讜诪转讛 讗诐 谞拽专讗转 讞讜诪讛 讗诐 诇讗 讻讙讜谉 讟讘专讬讗 砖爪讚讛 讗讞讚 讞讜诪讛 砖诪讬诪讜转 讬讛讜砖注 讜爪讚讛 讗讞专 讬诐 讜讗谞谉 诪住讜驻拽讬诐 讗诐 讛拽祝 讛讬诐 谞拽专讗 讞讜诪讛 诇注谞讬谉 讝讛 讗诐 诇讗讜 讛讜讗讬诇 讜诇注谞讬谉 讘转讬 注专讬 讞讜诪讛 讗讬谞讜 谞拽专讗 讞讜诪讛 讜讗注"驻 砖讛讚讘专讬诐 谞专讗讬诐 讻谉 讻讘专 讛讻专注谞讜 讘驻讬专讜砖谞讜 讻讚注转 讛专讗砖讜谉 诪诪讛 砖谞讗诪专 注诇 讛讜爪诇 砖拽专讗 讘讛 讗讞讚 诪谉 讛讞讻诪讬诐 讘砖谞讬 讛讬诪讬诐 讜驻讬专砖 讛讟注诐 讘讛讚讬讗 诪驻谞讬 砖谞住转驻拽 诇讜 讗诐 诪讜拽驻转 讞讜诪讛 诪讬诪讜转 讬讛讜砖注 讗诐 诇讗讜 讜诪"诪 讘转诇诪讜讚 讛诪注专讘 讘专讗砖讜谉 砖诇 砖拽诇讬诐 讜讘驻专拽 讝讛 讗诪专讜 讘砖诐 专' 讞讬讬讗 专讘讗 讛讻诇 讬讜爪讗讬谉 讘讗专讘注讛 注砖专 砖讛讜讗 讝诪谉 拽专讬讗转讛:



讜诇拽爪转 讛讙讗讜谞讬诐 专讗讬转讬 砖讻诇 砖谞讜讚注 诇讜 砖谞讘谞讬转 讘讬诪讬 讬讛讜砖注 讗诇讗 砖谞住转驻拽 讘讛拽祝 讞讜诪转讛 讗诐 讛讬讛 诪讬诪讜转 讬讛讜砖注 拽讜专讗 讘砖谞讬讛诐 讗讘诇 讻诇 砖谞住转驻拽 讗祝 讘讘谞讬谉 讗讬谉 拽讜专讬谉 讗诇讗 讘讬"讚 讜讛讚讘专讬诐 谞专讗讬谉:



讗注"驻 砖讘讬讗专谞讜 砖讛讻专讻讬' 拽讜专讬谉 讘讟"讜 讜讛注讬讬专讜转 讘讬"讚 讜讛讻驻专讬诐 诪拽讚讬诪讬谉 讬砖 讻专讱 砖讛讜讗 讻注讬专 讜讬砖 砖讛讜讗 讻讻驻专 讜讬砖 注讬专 砖讛讜讗 讻讻驻专 讜讬砖 讻驻专 砖讛讜讗 讻注讬专 讜讬砖 注讬专 讜讻驻专 砖讛谉 讻讻专讱 讻讬爪讚 讻诇 讛住诪讜讱 诇讻专讱 讻砖注讜专 诪讬诇 讛谉 注讬专 讛谉 讻驻专 讗注"驻 砖讗讬谞讜 谞专讗讛 注诪讜 讻讙讜谉 砖讬讜砖讘 讘谞讞诇 讜讻诇 讛谞专讗讛 注诪讜 讗注"驻 砖讗讬谞讜 住诪讜讱 诇讜 讻讙讜谉 砖注讜诪讚 讘诪拽讜诐 讙讘讜讛 讗注"驻 砖诇注谞讬谉 讘转讬 注专讬 讞讜诪讛 讻诇 砖讛讜讗 讞讜抓 诇讞讜诪讛 谞讚讜谉 讻讘转讬 注专讬 讛讞爪专讬诐 诇注谞讬谉 诪讙诇讛 谞讚讜谉 讻讻专讱 讜拽讜专讬谉 讘讞诪砖讛 注砖专 讜谞专讗讬谉 讛讚讘专讬诐 讘谞专讗讛 注诪讜 砖讛讜讗 诪讗讜转讜 诪讞讜讝 讜讟驻诇 诇讗讜转讜 讻专讱 注诇 讚专讱 诪讛 砖讗诪专讜 讘讞砖讘讜谉 讜讘讘谞讜转讬讛 讘讬转 砖讗谉 讜讘谞讜转讬讛 讜讬砖 诇驻专砖 讘砖砖讟讞 讻诇 讗讜转讜 讻驻专 讛谞专讗讛 注诪讜 谞专讗讛 诇讛讚讬讗 讜讙讚讜诇讬 讛诪讞讘专讬诐 讻转讘讜 砖注讜专 转讞讜诐 砖讘转 讗祝 诇谞专讗讛 注诪讜 讜讗讬谉 讛住讜讙讬讗 诪讜讻讞转 讻谉 讜诪"诪 诇讗讬讝讛 驻讬' 砖转专爪讛 讛专讬 注讬专 讜讻驻专 砖讛谉 讻讻专讱:



讻专讱 砖谞转讬讬砖讘 转讞诇讛 讘讘谞讬谉 讛讘转讬诐 讜诇讘住讜祝 讛讜拽祝 讘讞讜诪讛 讗注"驻 砖讘讬诪讬 讬讛讜砖注 讛讜拽祝 讛专讬 讛讜讗 讻注讬专 讜讻驻专 诇注谞讬谉 拽专讬讗转 讬"讚 讗讘诇 讗讬谞讜 讻讻驻专 诇注谞讬谉 拽讚讬诪转 讬讜诐 讛讻谞讬住讛 讚诇讗 讙专注 诪注讬专 讜讛专讬 诇讱 诪"诪 讻专讱 砖讛讜讗 讻注讬专 讜讻谉 讻专讱 讝讛 谞讚讜谉 讻注讬专 讜讻驻专 诇讚讬谉 讘转讬 注专讬 讞讜诪讛 专"诇 砖讗讬谉 谞讜转谞讬谉 诇讛 讚讬谉 讘转讬 注专讬 讞讜诪讛 诇讜诪专 砖讗讬谉 讙讗讜诇转讜 讗诇讗 砖谞讛 讗诇讗 讚讬谉 注专讬 讛讞爪专讬诐 讜讗"转 讛讬讗讱 讬讚注讜 讘讬诪讬 讬讛讜砖注 讗讬讝讜 谞转讬砖讘讛 转讞诇讛 讜讗讬讝讜 讛讜拽驻讛 转讞诇讛 讗驻砖专 注诇 驻讬 讛讚讘讜专 讗讜 砖诪讗 住转诐 注专讬诐 诇驻讬 诪谞讛讙诐 诪讜拽驻讜转 讞讜诪讛 转讞诇讛:



讻专讱 砖讗讬谉 讘讜 注砖专讛 讘讟诇谞讬谉 讗注"驻 砖讛讜拽祝 诪讬诪讜转 讬讛讜砖注 讜讻谉 注讬专 砖讗讬谉 讘讛 注砖专讛 讘讟诇谞讬谉 讛专讬 讛谉 讻讻驻专 讜诪拽讚讬诪讬谉 诇讬讜诐 讛讻谞讬住讛 讜讗驻讬' 讬砖 砖诐 讘讟诇谞讬谉 讛讘讗讬诐 诪砖讗专 诪拽讜诪讜转 讻讙讜谉 住讜讞专讬诐 砖讛诐 驻谞讜讬诐 诪诪诇讗讻讛 讛讜讗讬诇 讜讗讬谞谉 拽讘讜注讬谉 讘注讬专 讜讛专讬 诇讱 讻专讱 讜注讬专 砖讛诐 讻讻驻专 讜注砖专讛 讗诇讜 讘讟诇讬诐 诪诪诇讗讻讛 讜注讜诪讚讬谉 诪讝讜诪谞讬谉 诇讘讬转 讛讻谞住转 讜讘砖讗诇转讜转 驻讬专砖讜 砖讻诇诐 谞讞诇拽讬谉 砖诇砖讛 诇讚讬讬谞讬诐 讜砖诇讬讞 砖诇讛诐 讜砖谞讬 讙讘讗讬 爪讚拽讛 讜讗讞讚 诇讞诇讜拽 注诪讛诐 讗转 讛爪讚拽讛 讜住讜驻专 讜讞讝谉 讜诪诇诪讚 转讬谞讜拽讜转:



讜诇拽爪转 讞讻诪讬 讛讚讜专讜转 专讗讬转讬 砖讻诇 讻专讱 讗讜 注讬专 砖谞诪爪讗讬诐 砖诐 注砖专讛 诪讝讜诪谞讬诐 诇讘讬转 讛讻谞住转 砖讞专讬转 讜注专讘讬转 讘砖注转 转驻诇讛 注讚 砖讗讬谉 转驻诇讛 讘注讜谞转讛 谞驻拽注转 诪讛诐 讛专讬 讛诐 讻注砖专讛 讘讟诇谞讬谉 讜讗讬谉 住讜讙讬转 讛转诇诪讜讚 诪讜讻讞转 讻谉 讘砖讜诐 诪拽讜诐 讜讻谉 讻转讘讜 讘转讜住驻讜转 砖讻诇 讛诪讜拽驻讬谉 讞讜诪讛 诪讬诪讜转 讬讛讜砖注 讘谉 谞讜谉 拽讜专讬谉 讘讟"讜 讗祝 讘诇讗 讘讟诇谞讬谉 讜讝讜 砖讘讻讗谉 驻讬专讜砖讛 讻专讱 讙讚讜诇 讗诇讗 砖讗讬谞讜 诪讜拽祝 讞讜诪讛 诪讬诪讜转 讬讛讜砖注 讜诇诇诪讚 砖讗注"驻 砖砖讬讬专讜转 诪爪讜讬讜转 砖诐 讜讗讬讻讗 注砖专讛 讘讟诇谞讬谉 诪注诇诪讗 讗讬谞讜 讻诇讜诐 讜讗讬谉 讛讚讘专讬诐 讻诇讜诐 砖讻诇 讚讘专 诇诪讚 诇驻讬 注谞讬讬谞讜 讜诪拽讜诪讜 讜讻诇 讻专讱 讛讗诪讜专 讻讗谉 驻讬专讜砖讜 讘诪讜拽祝 诪讬诪讜转 讬讛讜砖注 讜讻谉 讬"诪 讗讜转讛 诇注谞讬谉 讘转讬 注专讬 讞讜诪讛 讜讗讬谉 讝讛 讻诇讜诐 讚讘讟诇谞讬谉 诇讚讬谉 注专讬 讞讜诪讛 诪讛 讟讬讘谉 讜注讜讚 砖讻诇 砖谞讗诪专讛 讻讗谉 讘住转诐 诇注谞讬谉 诪讙诇讛 谞讗诪专 讗诇讗 砖讗讜转谉 砖讘讗讜 诪讻讞 诪拽专讗讜转 砖诇 讘转讬 注专讬 讞讜诪讛 谞讚讜谞讜转 讻谉 讗祝 诇讚讬谉 讘转讬 注专讬 讞讜诪讛 讻驻专 砖讗讬谉 讘讜 注砖专讛 讘谞讬 讗讚诐 讛讜讗讬诇 讜讗讬谉 诪转讻谞住讬谉 讘讘转讬 讻谞住讬讜转讬讛诐 砖讗讬谉 拽专讬讗转 讛转讜专讛 讘驻讞讜转 诪注砖专讛 讗讬谉 拽讜专讬谉 讗诇讗 讘讗专讘注讛 注砖专 讜讻谉 讻转讘讜讛 讙讚讜诇讬 讛诪讞讘专讬诐 讜讛专讬 讻驻专 砖讛讜讗 讻注讬专 讻专讱 砖讛讬讛 诪讜拽祝 讞讜诪讛 诪讬诪讜转 讬讛讜砖注 讜讞专讘讛 讞讜诪转讜 讜讗讬谞讜 诪讜拽祝 注讻砖讜 讛讜讗讬诇 讜讻讘专 讛讜拽祝 诪讬诪讜转 讬讛讜砖注 拽讜专讬谉 讘讟"讜:





转讜住驻讜转 专讬"讚 (诪讛讚讜专讛 拽诪讗)

拽专讗 讚诪讚讬谞讛 讜诪讚讬谞讛 注讬专 讜注讬专 诇讚专砖讗 讗转讬讗 讻讚专讬讘"诇 讚讗诪专 专讬讘"诇 讻专讱 讜讻诇 讛住诪讜讱 诇讜 讜讻诇 讛谞专讗讛 注诪讜 谞讬讚讜谉 讻讻专讱 驻讬' 讜诇讛讻讬 讗讬爪讟专讬讱 注讬专 讜注讬专 诇讞诇拽 讘讬谉 注讬讬专讜转 讛住诪讜讻讜转 诇讻专讻讬诐 诇砖讗专 注讬讬专讜转:





转讜住驻讜转 专讬"讚 (诪讛讚讜专讛 转谞讬谞讗)

讗诇讗 讻讜诇讬讛 诇讚专砖讗 讛讗 讚讗转讗 讻讚专讬讘"诇 讻讜' 驻讬专砖 讜诇讛讻讬 讗转讗 诪讚讬谞讛 讜诪讚讬谞讛 砖讬砖 讞讬诇讜拽 讘讬谞讬讛诐 砖讬砖 诪讚讬谞讛 砖讻讜诇诇转 讻驻专讬诐 注诪讛 讚讛讬讬谞讜 讛住诪讜讱 讜谞专讗讛 讜讬砖 砖讗讬谞讛 讻讜诇诇转 诇讗 住诪讜讱 讜诇讗 谞专讗讛 讜讻讱 讬砖 诇讚专讜砖 谞诪讬 讘注讬专 讜注讬专 砖讻驻专 讛住诪讜讱 诇讜 讜谞专讗讛 注诪讜 讛专讬 讛讜讗 讻注讬 专讜讗谞讬讜 专砖讗讬 诇讛拽讚讬诐 砖讛讻诇 讛诐 讻注讬专 讗讞讚:





诪谞爪驻讱 爪讜驻讬诐 讗诪专讜诐 讻讜' 注讚 讜注讜讚 讗诪专 专讘 讞住讚讗 诪诪讬谉 讜住诪讻讬谉 砖讘诇讜讞讜转 讘谞住 讛讬讜 注讜诪讚讬诐 讻转讜讘 讘住驻专 讛讬砖专 讚诇讗 讙专住讬' 讛讻讗 诪讬诇转讗 讚专讘 讞住讚讗 诪砖讜诐 讚诪砖诪注 讛讻讗 讚诪谞爪驻"讱 讛诐 讗讜转讬讜转 讗讞专讜谞讜转 讚讛讗 专讘 讞住讚讗 注诇 诪讛 住转讜诪讛 拽讗诪专 讜讘驻' 讛讘讜谞讛 诪砖诪注 讚诪谞爪驻"讱 讛讜讜 讗讜转讬讜转 讛专讗砖讜谞讜转 讚讗诪专讬' 讛转诐 讗诪专 专讘 讬讛讜讚讗 诪爪讬谞讜 砖诐 拽讟谉 诪砖诐 讙讚讜诇 砖诐 诪砖诪注讜谉 讜诪砖诪讜讗诇 讻讜' 讜诪拽砖讛 转诇诪讜讚讗 诪讬 讚诪讬 诪诐 讚砖诐 讙讚讜诇 砖诐 诪砖诪注讜谉 讜诪砖诪讜讗诇 讻讜' 讜诪拽砖讛 转诇诪讜讚讗 诪讬 讚诪讬 诪讛 讚砖诐 住转讜诐 诪诐 讚砖诪注讜谉 驻转讬讞 讜讗诪专 专讘 讞住讚讗 讝讗转 讗讜诪专转 住转讜诐 讜注砖讗讜 驻转讜讞 讻砖专 讚转谞讗讬 专' 讬讛讜讚讗 讘谉 讘转讬专讗 讗讜诪专 讟讜诪讗讛 讘驻谞讬 讜谞住讻讬讛诐 讘砖砖讬 讜谞住讻讬' 讘砖讘讬注讬 讻诪砖驻讟诐 讛专讬 诪诐 诪讬讻谉 诇谞讬住讜讱 讛诪讬诐 诪谉 讛转讜专讛. 讜诪驻转讜讞 讜注砖讗讜 住转讜诐 讻砖专 住转讜诐 讜注砖讗讜 驻转讜讞 讻砖专 讻讜' 注讬讬谉 讘驻' 讛讘讜谞讛 讘诪讛讚讜专讗 转谞讬谞讗:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜注讜讚 讛讗诪专 专讘 讞住讚讗 讻讜' 讜讗专"讬 讚转诇诪讜讚讗 诪住讬拽 诇讬讛 讻讜' 讜讛讻讗 讛"拽 讻讜' 讜注讜讚 讗转"诇 讚讘住转讜诪讜转 讗讬讬专讬 谞诪讬 转拽砖讛 讜讛讗诪专 专讘 讞住讚讗 讻讜' 注讻"诇 讻爪"诇 诪转讜住' 讘驻专拽 讛讘讜谞讛 讜驻讬' 讚讛转诐 讘驻' 讛讘讜谞讛 转诇诪讜讚讗 诪住讬拽 诇讬讛 诇讗讜拽诪讗 讛讗 讚专讘讬 讬专诪讬讛 讘驻转讜讞讜转 诪砖讜诐 讚诪注讬拽专讗 讬讚注 讛转诐 诪诇转讬讛 讚专讘 讞住讚讗 讜诇讗 讛讜讛 拽砖讬讗 诇讬讛 讛转诐 诪注讬拽专讗 诪讗诇讛 讛诪爪讜转 讙诐 讚诪注讬拽专讗 讗讬讬专讬 讛转诐 诇驻诇讜讙讬 讘驻转讜讞讜转 讻讚拽讗诪专 住转讜诐 讜注砖讗讜 驻转讜讞 讻讜' 驻转讜讞 讜注砖讗讜 住转讜诐 讻讜' 诪砖"讛 讛注诪讬讚 讛讱 讚专讘讬 讬专诪讬讛 谞诪讬 讘驻转讜讞讛 讜诇讗 转拽砖讛 讻诇诇 诪讚专讘 讞住讚讗 讗讘诇 讛讻讗 讛"拽 诪注讬拽专讗 讜转住讘专讗 诪讗诇讛 讛诪爪讜转 讜诇讗 讬讚注 讻诇诇 诇驻诇讜讙讬 讘讬谉 住转讜诪讜转 诇驻转讜讞讜转 讜诪讛讱 拽讜砖讬讗 讚驻专讬讱 诪注讬拽专讗 讗诇讛 讛诪爪讜转 讗转讜转讘 专' 讬专诪讬讛 讘讬谉 讘驻转讜讞讜转 讘讬谉 讘住转讜诪讜转 讜讗诐 讻谉 砖驻讬专 拽讗 诪拽砖讛 诇驻讜诐 讛讱 住讘专讗 讚讘住转讜诪讜转 诪讬讬专讬 讛讗 讚专' 讬专诪讬讛 转拽砖讛 诇讬讛 谞诪讬 讛讗 讚专讘 讞住讚讗 讜注讚"讝 讬转驻专砖 诪"砖 讜讻驻专"转 讝"诇 砖讛讙讬讛 讻讜' 讜诪砖谞讬 讗讬谉 诪讛讜讜 讛讜讜 讜诇讗 拽砖讬讗 诪讬讚讬 讚专' 讬专诪讬讛 诪讜拽讬 诇讛 讘住转讜诪讜转 讜讻讬 诪讟讬 讻讜' 专"诇 讚诇诪讗讬 讚诪砖谞讬 讘讬谉 讛转诐 讘讬谉 讛讻讗 讗讬谉 诪讛讜讜 讛讜讜 讜讚讗讬 讚诇拽"诪 讗讬 讚专讘讬 讬专诪讬讛 诪讜拽讬 诇讛 谞诪讬 讘住转讜诪讜转 讜诪砖"讛 讻讬 驻专讬讱 讘诪讙讬诇讛 诪讛讗 讚专讘 讞住讚讗 讜诇讗 讘注讬 诇讗讜拽诪讗 讛讗 讚专' 讬专诪讬讛 讘驻转讜讞讜转 讻讚诪讜拽讬 诇讛 讘驻' 讛讘讜谞讛 讚讛讻讬 讗讜专讞讬讛 讚诪拽砖讛 讝讬诇 讛讻讗 拽讗 诪讚讞讬 诇讬讛 诇讛驻讱 讛住讘专讗 诇驻讬 讛拽讜砖讬讗 讻驻专砖"讬 讛转诐 注"砖 讜讛讻讗 诪讗诇讛 讛诪爪讜转 谞诪讬 驻专讬讱 诪注讬拽专讗 讚诇讬讻讗 诇驻诇讜讙讬 讘讬谉 住转讜诪讜转 诇驻转讜讞讜转 诇驻讜诐 讛讱 住讘专讗 讗讬 讗讬讬专讬 讘住转讜诪讜转 驻专讬讱 谞诪讬 诪专讘 讞住讚讗 讻讬讜谉 讚诪砖谞讬 砖驻讬专 讗讬谉 诪讛讜讜 讛讜讜 讜诇讗讜拽诪讗 讗驻讬' 讘住转讜诪讜转 讻住讘专转 讛诪拽砖讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

诪谞爪驻"讱 爪讜驻讬诐 讻讜' 讜讛讻转讬讘 讗诇讛 讛诪爪讜转 讻讜' 讻诇 讚讘专讬 讛诪讗诪专 诪驻讜专砖 驻专拽 讛讘讜谞讛 讘讞讬讚讜砖讬 讛诇讻讜转 讜讗讙讚讜转 讙诐 讻讗谉 注讬讬谉 讘讞讬讚讜砖讬 讛诇讻讜转 注诇 讚讘专讬 讛转讜住' 讙诐 注讬讬谉 讘讞讬讚讜砖讬谞讜 驻专拽 讻"讙:





专砖"砖

讙诪专讗 讗诇讗 砖讜砖谉 讚注讘讚讛 讻诪讗谉. 驻专砖"讬 讛讬讗讱 注砖讜 讘讟"讜. 拽"诇 讗讬 注诇 砖注转 讛谞住 拽驻专讬讱 讛讗 讗讝 注砖讜 诪注爪诪谉 讘讬讜诐 谞讬讬讞讗 砖诇讛谉 讜讗讬 驻专讬讱 注诇 诇讚讜专讜转 讛讗 诇讗 讗砖讻讞谉 讘讛诪讙讬诇讛 讚讬注砖讜 讘讟"讜 讜讻谉 讘诪砖谞讛 诇讬转讗 讚讬谞讬讬讛讜 讙诐 诇讬砖谞讗 讜诇讗 讻诪讜拽驻讬谉 讚讘讙诪专讗 诪讞讜住专 讘讬讗讜专 讗砖专 注"讻 谞"诇 讚讛拽讜砖讬讗 讛讬讗 讗讬讱 转注砖讛 诇讚讜专讜转 诇讗 讻驻专讝讬谉 讚讛讻转讬讘 讻讬诪讬诐 讗砖专 谞讞讜 讜讛诐 诇讗 谞讞讜 注讚 讟"讜 讜诇讗 讻诪讜拽驻讬谉 讚讛讗 驻专讝讬 讛讬讗. 讜讻驻讬 砖砖诪注转讬 诪驻专住讬 讗讞讚 讗砖专 砖讜砖谉 讛讬砖谞讛 讻讘专 谞讞专讘讛 注讚 讛讬住讜讚 讬转讻谉 砖讙诐 讘讬诪讬 讞讻诪讬 讛转诇诪讜讚 讛讬转讛 讞专讬讘讛 讜讬讚讜讬讬拽 砖驻讬专 讚注讘讚讛 讚讛讜讗 诇砖讜谉 注讘专 讜讗讜诇讬 砖讙诐 讘讬诪讬 专讘讬 讛讬转讛 讞专讘讛 讜诇讻谉 诇讗 讛讝讻讬专 讚讬谞讛 讘诪砖谞讛:



专砖"讬 讚"讛 诪讛讜讚讜 讜注讚 讻讜砖 讻转讬讘. 讚讻转讬讘 讜讬砖诇讞 住驻专讬诐 讜讙讜' 讘讻诇 诪讚讬谞讜转 讻讜'. 讻爪"诇:





讛讙讛讜转 讬注讘"抓

讙诪壮 讛讗 拽诪状诇 讚砖注讜专讗 讚诪讬诇 讻诪讛 讛讜讬 讻诪讞诪转谉 诇讟讘专讬讗 谞状讘 讗注状讙 讚讬讚讜注 砖讬注讜专 诪讬诇 讗诇驻讬诐 讗诪讛. 讬砖 砖讗讬谞讜 讘拽讬 讘诪讚讬讚讛. 讬讜讻诇 诇砖注专 讘讛诇讬讻讛 砖诇 砖讬注讜专 讝讛 讜讘驻住讬注讜转. 讜讗"转 讛讗 讻讘专 砖诪注讬谞谉 讚讻讜讜转讛 讻诪诪讙讚诇 谞讜谞讬讗 注讚 讟讘专讬讗 诪讬诇 (驻住讞讬诐 诪"讜 讗') 转专转讬 诇诪讛 诇讬. 讜爪状诇 讚讛转诐 讘驻住讞讬诐 诪砖注专 讘讛讬诇讜讱 讻讚讚讬讬拽 诇讬砖谞讗 讚讻讚讬 砖讬诇讱 讻讜壮 讜讛讻讗 讘诪讬诇 讚专讗讬讛 拽诪砖注专. 讜讟讘专讬讗 讘注诪拽 讛讬讗 讻讚讗讬转讗 讘专壮壮讛 (诇"讗 讘壮 讜注讬壮 专砖"讬 砖诐. 讜注讬壮 讘砖讘转 拽讬状讞 讘壮 专砖"讬 讚"讛 诪诪讻谞讬住讬 砖讘转 讻讜'] 讜讻谉 讞诪转谉 砖驻讜诇讬 讛讛专 讛讬讗 讬讜砖讘转 注讬讬谉 注讬专讜讘讬谉 (住"讗 讗') 讜讛讬讛 讛讛专 诪驻住讬拽 讘讬谉 砖转讬讛谉. 讜讛讬讬谞讜 讻讚讗诪专讬谞谉 诇拽诪谉 (讙壮 讘') 住诪讜讱 讜讗讬谞讜 谞专讗讛 讻讙讜谉 砖讬讜砖讘转 讘谞讞诇 (讜注讬壮 讘讛讙专"讗 讗状讞 住讬' 转专驻"讞 住壮壮拽 讜):





讘谉 讬讛讜讬讚注

诪址谞职爪职驻旨址"讱职 爪讜止驻执讬诐 讗植诪指专讜旨诐. 诇注讬诇 讘诪住讻转 砖讘转 讚祝 拽"讚 讻转讘转讬 讟注诐 讘讛讗 讚谞拽讟讬 诇讛讜 砖诇讗 讻住讚专谉 讬注讜讬谉 砖诐. 讜讘砖诐 讛专讗讘"注 [讛专讘讬 讗讘专讛诐 讘谉 注讝专讗] 讝"诇 讻转讘讜 讚谞拽讟讬 诇讛讜 注诇 驻讬 住讚专 讛' 诪侄诇侄讱职, 讛' 诪指诇址讱职, 讛' 讬执诪职诇讜止讱职, 讜讛讜讗 讚专讱 讛住讜讚 讜专诪讝 讚拽.



诪值"诐 讜职住址诪旨值"讱职 砖讈侄讘旨址诇旨讜旨讞讜止转 讘旨职谞值住 讛指讬讜旨 注讜止诪职讚执讬谉. 谞专讗讛 诇讬 讘住"讚 讛讟注诐 砖讛注诪讬讚 讛砖诐 讬转讘专讱 讗讜转讬讜转 讗诇讜 讘谞住, 诇专诪讜讝 砖讬注砖讛 诇谞讜 谞住 诇讛爪讬诇谞讜 诪谉 诪"住 讚驻诇讜谞讬 [住诪讗状诇] 讜诪拽诇讬驻转 讻诇讘 讛谞拽专讗 '诪住' 讜诪砖专 讛砖讻讞讛 砖谞拽专讗 '诪住' 讘住讜讚 诪讛 砖讗诪专讜 专讘讜转讬谞讜 讝"诇 (讞讙讬讙讛 讟:) 讗讬谞讜 讚讜诪讛 砖讜谞讛 驻专拽讜 诪讗讛 诇砖讜谞讛 诪讗讛 讜讗讞讚 讚讙讜讘专 注诇 诪住 [100] 讜讗谞讞谞讜 谞讬爪讜诇讬诐 诪谉 砖诇砖讛 诪讬谞讬 诪住 讛谞讝讻专 注诇 讬讚讬 诪值"诐 讜职住址诪旨值"讱职 砖讈侄讘旨址诇旨讜旨讞讜止转 砖讛诐 专讜诪讝讬诐 诇讘讬谞讛 讜转讘讜谞讛, 讻诪讜 砖讻转讘 专讘讬谞讜 讛讗专"讬 讝"诇 砖讘讬谞讛 讜转讘讜谞讛 诪住诪讬诐 注讬谞讬讛诐 砖诇 讛拽诇讬驻讜转 讻讬讚讜注, 讜诇讻讱 讘旨职谞值住 讛指讬讜旨 注讜止诪职讚执讬谉.





讞讬讚讜砖讬 讞转"住

诪讚讬谞讛 讜诪讚讬谞讛 讜注讬专 讜注讬专. 驻专砖"讬 讙讘讬 讝讻讬专讛 讜注砖讬讛 讻转讬' 专爪讛 讘讝讛 讚诇讗 转拽砖讬 讚诇诪讗 注讬专 讜注讬专 诇讞诇拽 讘讬谉 注讬专讜转 诇讻驻专讬诐 讚讻驻专讬诐 谞诪讬 诪讬拽专讬 注讬专 驻专讜讝 讘诇讬 住驻拽 诇讻谉 讻转讘 讚讙讘讬 讝讻讬专讛 讜注砖讬讛 讻转讬讘 讜讗诇讜 讻驻专讬诐 诇讗 诪讬驻诇讙讬 诪注讬讬专讜转 讗诇讗 诇注谞讬谉 讝讻讬专讛 讗讘诇 诇注谞讬谉 注砖讬' 诇讗 诪讬驻诇讙讬 讚讛专讬 砖诪讞讛 讗讬谞讜 谞讜讛讙转 讗诇讗 讘讝诪谞讛 讻讚诇拽诪谉 讜讗注"讙 讚拽专讗 讚讘讝诪谞讬讛诐 讚诪谞讬' 讬诇驻讬' 讝诪谞讬' 讛专讘讛 转拽谞讜 诇讛诐 讞讻诪讬诐 讻转讬' 讘讬' 诇讛讬讜转 注讜砖讬' 讜讬诇驻讬' 讝讻讬专讛 诪注砖讬' 讜讗"讻 讗讬讱 转拽谞讜 讘讻驻专讬诐 拽专讬讗讛 讘诇讗 注砖讬' 讬"诇 讻诪"砖 讛专讗砖讜谞讬诐 讝"诇 讚讗谞砖讬 讻讛"讙 诇讗 讻讬讜谞讜 讗转拽谞转讗 讚讻驻专讬诐 讻诇诇 讜讻诇诇 讗诇讗 砖转拽谞讜 讗诇讜 讝诪谞讬诐 诇讛讬讜爪讗 讘砖讬讬专' 讜讻讚讜诪讛 砖讬讻讜诇 诇讛拽讚讬诐 讜讞讝"诇 专讗讜 砖讙诐 转拽谞转讗 讚讻驻专讬诐 爪讜专讱 讙讚讜诇 讛讜讗 讜谞转谞讜 诇讛诐 讗讜转谉 讛讬诪讬诐 讜讻讬讜谉 砖专讗讜 砖诇讻驻专讬诐 讚讬 诇讛诐 讘拽讚讬诪转 讛拽专讬讗讛 诇讞讜讚 讛谞讬讞讜 讛注砖讬' 讘讬讜诪讜 讜讗讛"谞 讛讬讜爪讗 讘砖讬讬专' 讘讗讜驻谉 砖诇讗 讬讻讜诇 诇砖诪讜讞 讘驻讜专讬诐 讻诇诇 讗讜 砖诇讗 讬讻讜诇 诇砖诇讜讞 诪谞讜转 讬拽讚讬诐 诪讬"讗 讬"讘 讬"讙 讜讗讬诇讱 讚讛专讬 注砖讬' 讘讛讗讬 拽专讗 讻转讬讘讗 讜拽"诇:





驻谞讬 讬讛讜砖注

讘讙诪专讗 讜专诪讬谞讛讜 讗诪专 专"讬 讗讬诪转讬 讘诪拽讜诐 砖谞讻谞住讬谉 讻讜' 诪拽讜诐 砖谞讻谞住讬谉 讘讘' 讜讛' 诪讬讛讗 拽专讬谞谉 讗驻讬诇讜 讘讝诪谉 讛讝讛. 驻讬' 讻讬讜谉 讚专"讬 讘诪转谞讬转讬谉 讚诇拽诪谉 讗诪专讛 诇诪讬诇转讬讛 讗诪转谞讬转讬谉 讚专"驻 讜讻讬讜谉 讚诇讬砖谞讗 讘转专讗 讚专讘讛 讘讘"讞 讗诪专 专' 讬讜讞谞谉 砖讛诪砖谞讛 讚专"驻 讛谉 讚讘专讬 专"注 住转讬诪转讗讛 讗"讻 注"讻 讗讬讬专讬 诪转谞讬' 讘讝诪谉 讛讝讛 讻诪"砖 讘住诪讜讱 诇诇讬砖谞讗 拽诪讗 讚诪讜讻讞 讚专"注 讗讬讬专讬 讘讝诪谉 讛讝讛 诪住转讬诪转 诇砖讜谉 讛诪砖谞讛 讻"砖 诇诇讬砖谞讗 讘转专讗 讜讗"讻 诪诪讬诇讗 诪讜讻讞 讚诇专"讬 谞诪讬 讘讝诪谉 讛讝讛 诪讬讛讗 拽专讬谞谉 讻诪转谞讬' 讚讬讚谉 讘专"驻 讚注诇讛 拽讗讬 讜拽"诇:


砖诐 讜讗讬诪讗 驻专讝讬诐 讘讗专讘讬住专 诪讜拽驻讬谉 讻诇诇 讜讻诇诇 诇讗. 讛讗 讚拽住"讚 诇诪讬诪专 讛讻讬 讬砖 诇驻专砖 诇驻讬 砖讬讟转 讛专诪讘"谉 讝"诇 砖讛讘讬讗 讛专"谉 讝"诇 讚注讬拽专 讛谞住 讛讬讛 注诇 讬讜砖讘讬 驻专讝讜转 诪砖讗"讻 诪讜拽驻讬谉 诇讗 讛讜讜 讘住讻谞讛 讻"讻 注"砖:





诪专讗讬转 讛注讬谉

诪谞爪驻讱 爪讜驻讬诐 讗诪专讜诐. 专讘讬诐 砖讗诇讜 诪"讟 讗诪专讜 诪谞爪驻讱 讜诇讗 讗诪专讜 讻住讚专 讛讗讜转讬讜转. 讜讛转讜住驻讜转 讻转讘讜 讚谞拽讟讬 讛讻讬 诇专诪讜讝 诪谉 爪驻讱 专"诇 诪谉 爪讜驻讬诐 讻诪"砖 诪谞爪驻讱 爪讜驻讬诐 讗诪专讜诐. 讜讛诪注讬讬谉 讘住驻专 注专讻讬 讛讻讬谞讜讬讬诐 诇讛专诪"讝 讝"诇 讘诪注专讻转 诪诐 讘住讜讚 诪谞爪驻讱 讬转讬砖讘 诇讜 讝讛 注诇 讚专讱 讛讗诪转:





驻转讞 注讬谞讬诐

讗转讗 讗转 讜驻住讬拽. 谞砖讗诇 讛专讘 砖注专 讗驻专讬诐 讗"讞 住讬' 诪"讞 讚讻驻"讝 讗诪讗讬 诇讗 讗诪专讬谞谉 讛讻讬 讗拽专讗 讚讻转讬讘 讜专讞爪讜 讗转 讬讚讬讛诐 讜讗转 专讙诇讬讛诐 讚讗诪专讬谞谉 诪谞讬讞 讬讚讜 讛讬诪谞讬转 注"讙 专讙诇讜 讛讬诪谞讬转 讜讗讬诪讗 讗转 讛驻住讬拽. 讜转讬专讜抓 讛专讘 砖诐 讚讞讜拽. 讙诐 诪讛 砖转讬专抓 讛专讘 讘谞讜 讘讛讙讛讛 砖诐 讘诪"砖 驻' 诪专讜讘讛 讗转 驻住拽讬讛 讜讻讜' 讜讬"讜 注专讘讬讛 讚讛讻讗 诇讗 砖讬讬讱 诇诪讬诪专 诇讗 住讙讬 讚诇讗 讻转讬讘 讗转 诇讗驻住讜拽讬 讜诇讛讻讬 诇讗 讗诪专讬谞谉 讜讬"讜 注专讘讬讛 讗诪谞诐 讛转诐 讗爪讟专讬讱 讗转 诇讗驻住讜拽讬 诇讗驻讜拽讬 诪住讘专转 专"讬 讘专 讬讛讜讚讛 讘讝讘讞讬诐 讚祝 讬"讟 讚诪谞讬讞 讘' 讬讚讬讜 讝讜 注"讙 讝讜 讜讻讜' 讜讛讜"讗 讬讚讬诐 诇讞讜讚 讜专讙诇讬诐 诇讞讜讚 讗转讗 讜讬"讜 注专讘讬讛 砖诪谞讬讞 讬讚讜 讛讬诪谞讬转 讜讻讜' 注"砖 讘讗讜专讱. 讬砖 诇讛砖讬讘 讚讗诪专讜 砖诐 讘讝讘讞讬诐 诇专"讬 讘专 讬讛讜讚讛 讛驻诇讙转 讗讬 讗驻砖专 诇注砖讜转 讻讱 讜讻驻"讝 讗诪讗讬 讗爪讟专讬讱 讗转 诇讗驻讜拽讬 专"讬 讘专 讬讛讜讚讛 讛讗 诇诪"讚 诪谞讬讞 讬讚讜 讛讬诪谞讬转 讜讻讜' 住讘专 讚注诪讬讚讛 诪谉 讛爪讚 诇讗 砖诪讛 注诪讬讚讛 讜讗"讻 讗"讗 诇注砖讜转 讻讚讗诪专 专"讬 讘专 讬讛讜讚讛 讜讗诪讗讬 讗爪讟专讬讱 讗转 讜诪讗讞专 讚讗讬谉 诇讜诪专 诇讗 住讙讬 讚诇讗 讻转讬讘 诇讗驻住讜拽讬 讛讜讬 讻讛讗 讚讬讚谉 讚讗诪专讬谞谉 讗转讗 讗转 讜驻住讬拽 讜讛讚专讗 拽讜砖讬讗 诇讚讜讻转讗. 讜转讜 讚讗"讻 转拽砖讬 诇专"讬 讘专 讬讛讜讚讛 讚讗诪讗讬 讻转讬讘 讗转 讚诇讚讬讱讬讛 诇讗 砖讬讬讱 诇讜诪专 诇讗 住讙讬 讚诇讗 讻转讬讘 讗转 诇讗驻住讜拽讬. 讜讛讬讜转专 谞讻讜谉 讘讝讛 诪"砖 讛专讘 诪讜驻转 讛讚讜专 诪讛专讞"讗 讘讗砖 讚转 讚祝 讬"讟 讜讛专讘 诪讜驻转 讛讚讜专 诪讛专"讞 讗讘讜讗诇注驻讬讗 讘住' 讬砖专砖 讬注拽讘 讚祝 谞"讞 注"砖:


讜讗讬诪讗 讘转诇讬住专 讻砖讜砖谉. 注诪"砖 讘住' 讛拽讟谉 讘专讻讬 讬讜住祝 住讬' 转专驻"讞 注诇 讚讘专讬 讛专诪讘"谉 讜讛专"谉 讜讛讗讞专讜谞讬诐 讘住"讚:


讚讗专讬讘"诇 讻专讱 讜讻讜' 注讚 讻诪讛 讜讻讜'. 注诪"砖 讗谞讬 讘注谞讬讬 讘住' 讛拽讟谉 讘专讻讬 讬讜住祝 砖诐 住讬' 转专驻"讞 讗讜转 讞' 讜讘住' 讛拽讟谉 诪讞讘"专 砖诐 讘住"讚:


诪谞爪驻"讱 爪讜驻讬诐 讗诪专讜诐. 驻讬专砖"讬 爪讜驻讬诐 讗诪专讜诐 谞讘讬讗讬 讛讚讜专讜转. 讜讛专砖讘"讗 讘讞讬讚讜砖讬讜 讻转讘 讛诐 谞讘讬讗讬诐 砖讗讞专 讬讗砖讬讛讜 讜转讚注 诇讱 诪讚讗住讬拽讬谞谉 砖讻讞讜诐 讜讞讝专讜 讜讬住讚讜诐 讜注讚 诪诇讻讜转 讬讗砖讬讛讜 讛讬讗讱 讗驻砖专 砖砖讻讞讜诐 讜讛诇讗 住"转 讘讗专讜谉 讜讻谉 讛诇讜讞讜转 讗诇讗 诇讗讞专 砖谞讙谞讝 讛讗专讜谉 讘讬诪讬 讬讗砖讬讛讜 讚讘专讬诐 讗诪讜专讬诐 注讻"诇 讜讻"讻 讛专讬讟讘"讗 讛讘讬讗 讚讘专讬讜 讛专讘 注讬谉 讬注拽讘. 讗诪谞诐 讛转讜住' 讘砖诐 专"转 讻转讘讜 讚讛爪讜驻讬诐 讛诇诇讜 讛讬讜 诇讗讞专 砖砖专祝 讗诪讜谉 讛转讜专讛 讜诇讻讗讜专讛 拽砖讛 讚讗讬讱 砖讻讞讜诐 讜讛诇讗 讛讗专讜谉 讜讛诇讜讞讜转 讛讬讜 砖诐 讚讛专讬 讬讗砖讬讛讜 讘谉 讗诪讜谉 讛讜讗 砖讙谞讝 讛讗专讜谉 讻诪讘讜讗专 驻"拽 讚讻专讬转讜转 讜驻"讙 讚讛讜专讬讜转. 讜讘讬讜转专 拽砖讛 注诇 诪讛专砖"讗 讘讗讙讚转讬讛 驻' 讛讘讜谞讛 砖讻转讘 讚砖讻讞讜诐 讗讞专讬 诪讜转 诪砖讛 讘讬诪讬 讬讛讜砖注 注"砖 讜讗讬讱 讗驻砖专 讚砖讻讞讜诐 讜讛专讬 讛讗专讜谉 讜讛住驻专讬 转讜专讛 砖讻转讘 诪砖讛 专讘讬谞讜 注"讛 诇讻诇 砖讘讟 注诪讛诐. 讜讛讬讛 讗驻砖专 诇讬砖讘 讚讻讬讜谉 讚砖讻讞讜 讗讜转讬讜转 讛讻驻讜诇讜转 诇讙诪专讬 讻讚诪砖诪注 诪讚专' 讬专诪讬讛 讚拽讗诪专 爪讜驻讬诐 讗诪专讜诐 讜诪诪"砖 砖讻讞讜诐 讜讞讝专讜 讜讬住讚讜诐 讚砖讻讞讜 讙讜祝 讛讗讜转讬讜转 诇讙诪专讬 诇讻讱 诇讗 谞转谞讜 诇讘 诇专讗讜转 讛住"转 讜讛诇讜讞讜转 讚诇讗 砖谞住转驻拽讜 砖讗讝 讛讬讜 诪讻专讬注讬诐 诪讛诇讜讞讜转 讜住"转 讗讘诇 砖讻讞讜 诇讙诪专讬. 讗诪谞诐 注讚讬讬谉 拽' 砖讛专讬 转拽谞转 诪砖讛 专讘讬谞讜 注"讛 诇拽专讜转 讘住"转 讘砖讘转 讻诪"砖 驻' 诪专讜讘讛 讜讗驻讬' 讗诐 砖讻讞讜 诇讙诪专讬 讻砖讛讬讜 拽讜专讗讬诐 讛驻专砖讛 讘砖讘转 讘住"转 注讬谞讬讛诐 转讞讝讬谞讛 诪砖专讬诐 讜讛拽讜专讗 讘住"转 讛讙讬注讜 讻驻讜"诇. 讜转讜 讚诇诪讗讬 [讚]诪砖谞讬 诪注讬拽专讗 讗讬谉 诪讬讛讜讛 讛讜讜 讜诇讗 讛讜讜 讬讚注讬 讛讬 讘讗诪爪注 讜讛讬 讘住讜祝 诪砖诪注 讚讻讘专 讬讚注讜 讚讗讬讻讗 讘讗诪爪注 讜讗讬讻讗 讘住讜祝 讜谞住转驻拽讜 讛讬 谞讬谞讛讜 讘讗诪爪注 讜讛讬 谞讬谞讛讜 讘住讜祝 讜讝讜 讛讬讗 砖拽砖讛 讚讬讻专讬注讜 诪讛住"转 讜讛诇讜讞讜转. 讜讛讬讛 讗驻' 诇讚讞讜拽讬 讚讗讛"谞 讚诇砖讬谞讜讬讗 讚诇讗 讛讜讜 讬讚注讬 讛讬 讘讗诪爪注 爪"诇 讚讛讬讛 讗讞专 砖谞讙谞讝 讗专讜谉 讗讘诇 诇诪讗讬 讚诪住讬拽 砖讻讞讜诐 讜讞讝专讜 讜讬住讚讜诐 讗讬讻讗 诇讗讜拽讜诪讗 拽讜讚诐 砖谞讙谞讝 讗专讜谉 讗诇讗 讚拽砖讛 诪拽专讬讗转 住"转 讘讻诇 砖讘转. 讜转讜 拽砖讛 讚讻诇 讗讚诐 讬砖 诇讜 住"转 转驻讬诇讬谉 讜诪讝讜讝讛 讜讗讬讱 讗驻砖专 砖砖讻讞讜诐 讘讛讬讜转 讚讘专 讛专讙讬诇 诇讻转讜讘 转讚讬专 住"转 讜转驻讬诇讬谉 讜诪讝讜讝讜转 诪转讜讱 讛讻转讘. 讜讛讬讛 讗驻砖专 诇讜诪专 讚诪砖讜"讛 讻转讘 专"转 讚讛讜讛 注讜讘讚讗 讗讞专 砖砖专祝 讗诪讜谉 讛转讜专讛. 讜讘讻诇 讝讗转 诇讗 讛讜谞讞 诇谞讜 讜讗讬谞讜 诪转讬砖讘 讬驻讛 讜讛讙诐 讚讛专讘 诪讛专"砖 讬驻讛 讘讬驻"转 讘专讗砖讬转 讚祝 讬"讙 注"讚 讻转讘 注诇 讚讘专讬 专"转 讜谞讻讜谉 讛讜讗. 讛专讘 讝"诇 注爪诪讜 讘讬驻讛 诪专讗讛 讘驻专拽讬谉 住讬' 讬讜"讚 讻转讘 讚注讚讬讬谉 讛讚讘专 拽砖讛:
讜讛专讬讟讘"讗 .讛讘讬讗讜 讛专讘 注讬谉 讬注拽讘 讻转讘 砖注诇 讬讚讬 砖诇讗 讛讬讜 讬砖专讗诇 诪砖转诪砖讬诐 讗诇讗 讘讻转讘 注讘专讬 砖讛诇讜讞讜转 诇讘讚 讛讬讜 讘讻转讘 讗砖讜专讬 诇讚注转 专' 讬讜住讬 驻' 讻"讙 讚讗诪专 讘讻转讘 注讘专讬 谞转谞讛 转讜专讛 诇讻谉 诪砖谞讙谞讝 讗专讜谉 谞砖讻讞讜 讗讜转讬讜转 诪谞爪驻讱 注讬讬谉 讘讚讘专讬 拽讚砖讜 讘讗讜专讱. 讜讛专讘 讬驻讛 诪专讗讛 讘驻专拽讬谉 住讬' 讞' 讜住讬' 讬讜"讚 讚专讱 拽砖转讜 讜讛专讘讛 诇转诪讜讛 注诇 讚讘专讬 讛专讬讟讘"讗 讟讜讘讗 讻讗砖专 讛专讜讗讛 讬专讗讛 讘住驻专讜. 讜讛讗诪转 讚诇砖讜谉 讛讘讘诇讬 讜讛讬专讜砖诇诪讬 讚讞讬拽讬 讟讜讘讗 诇讚注转 讛专讬讟讘"讗 讻诪"砖 讛专讘 讛谞讝' 讜讙诐 诪讛 砖讛拽砖讛 诪讛讬专讜砖诇诪讬 讚拽讗诪专 讚诇诪"讚 讘讚注抓 谞转谞讛 转讜专讛 注讬"谉 诪注砖讛 谞住讬诐 讚诪讜讻讞 砖讛诇讜讞讜转 讙诐 讻谉 讛讬讜 讘讻转讘 注讘专讬 讛讬讗 转诪讬讛讛 拽讬讬诪转 注诇 讛专讬讟讘"讗. 讜讘讬讜转专 拽砖讛 砖讛讜讗 讛讝讻讬专 讘讚讘专讬讜 讘住讜驻谉 转讞讬诇转 讛讬专讜砖诇诪讬 讛讝讛 讚转谞讬 讗砖讜专 讻转讘 讬砖 诇讛诐 讜讗讬讱 谞注诇诐 诪诪谞讜 住讜祝 诇砖讜谉 讛讬专讜砖诇诪讬. 讜诪讚讘专讬 讛讬专讜砖诇诪讬 诇诪讚谞讜 讚专讘 讞住讚讗 讚讗诪专 诪诐 讜住诪讱 砖讘诇讜讞讜转 讘谞住 讛讬讜 注讜诪讚讬谉 讻诪"讚 讘讻转讘 讗砖讜专讬 谞转谞讛 转讜专讛 讜讛专讘 注讬谉 讬注拽讘 讛拽砖讛 讚砖诐 驻' 讻"讙 讗诪专讬谞谉 讗诪专 诪专 讝讜讟专讗 讘转讞诇讛 谞转谞讛 转讜专讛 诇讬砖专讗诇 讘讻转讘 注讘专讬 讜讻讜' 讘专专讜 诇讛谉 讬砖专讗诇 讻转讘 注讘专讬 讜诇砖讜谉 讛拽讚砖 讜讛谞讬讞讜 诇讛讚讬讜讟讜转 讻转讘 注讘专讬 诪讗谉 讛讚讬讜讟讜转 讗诪专 专讘 讞住讚讗 讻讜转讗讬 讜诪砖诪注 讚专讘 讞住讚讗 住"诇 砖讘讻转讘 注讘专讬 谞转谞讛 转讜专讛 注砖"讘 讜讗驻砖专 诇讜诪专 讚专讘 讞住讚讗 诇讗讜 讗讛讱 拽讗诪专 诇讛 讗诇讗 讘诪讬诇转讗 讗讜讞专讬 讚讗诪专讜 讛讚讬讜讟讜转 驻讬专砖讛 专讘 讞住讚讗 讜讛砖"住 诪讬讬转讬 诇讛 注诇讛 讚讛讱 讚拽诪谉. 讗"谞 讚专讘 讞住讚讗 讗讛讱 讗诪专讛 诇驻专讜砖讬 讛讚讬讜讟讜转 讜诇讗 讞砖 砖谞讟注讛 讚讗讬讛讜 住讘专 讘讻转讘 注讘专讬 谞转谞讛 转讜专讛 讚讻讘专 讛砖诪讬注谞讜 讚诪诐 讜住诪讱 砖讘诇讜讞讜转 讘谞住 讛讬讜 注讜诪讚讬谉 讜砖诐 讙讬诇讛 讚注转讜 讚谞拽讬讟 讻诪"讚 讘讻转讘 讗砖讜专讬 谞转谞讛 转讜专讛 讜讚讜讞拽:
讜讛专讘 .讬驻讛 诪专讗讛 转讬专抓 诇拽讜砖讬转 讛专讬讟讘"讗 讚诪讛 砖讛拽砖讛 讛砖"住 诪讚专讘 讞住讚讗 讘驻砖讬讟讜转 诇诪"讚 诪谞爪驻讱 爪讜驻讬诐 讗诪专讜诐 讛讬讬谞讜 诪砖讜诐 讚讛砖"住 住讘专 讘讻转讘 讗砖讜专讬 谞转谞讛 转讜专讛 讚讚注转 专' 讬讜住讬 砖讗诪专 讘讻转讘 注讘专讬 讚诇讗 讻讛诇讻转讗 讜注驻"讝 转专讬抓 讬转讬讘 砖诐 讘讬驻"诪 诪住' 讞讙讬讙讛 驻"讘 住讬' 讬"讘 讜讘讬驻讛 转讜讗专 讘专讗砖讬转 驻"讗 住讬' 讬"讙 诪讗讬 讚讗诪专 专' 讬讜谞讛 讘砖诐 专' 诇讜讬 讘讘讬"转 谞讘专讗 讛注讜诇诐 诪讛 讘讬"转 住转讜诐 讜讻讜' 讜讻转讘 讜讝"诇 讜讗注"讙 讚讗讬驻诇讬讙讜 转谞讗讬 讘讛讱 诪讬诇转讗 讜诇驻讬 讚讘专讬 讛讗讜诪专 讘讻转讘 注讘专讬 谞转谞讛 转讜专讛 讗讬谉 诪拽讜诐 诇讟注诪讬讛 讚专"诇 讜讻讜' 诪"诪 诇"拽 讚拽讜砖讟讗 诇讗讜 讻诪"讚 讘注讘专讬 谞转谞讛 转讜专讛 讚讗祝 讚讘注诇 讛注讬拽专讬诐 讻转讘 讚讝讜 讚注转 专讘讬诐 诇讙讘讬 讬讞讬讚 讜砖讛讗诪讜专讗讬诐 讚注转诐 讻谉 讜讻讜' 讻讘专 住转专 讘注诇 注讬谉 讬注拽讘 讻诇 专讗讬讜转讬讜 诪讛讙诪专讗 讘讚讘专讬诐 讘专讜专讬诐 讚讗讚专讘讗 讝讜 讚注转 讬讞讬讚 讜讚讞讜讬讛 讜讻讜' 讙诐 讛专诪讘"诐 讘诪住' 讬讚讬诐 讜讻讜' 讜讗转讬讗 讛讗 讚专' 诇讜讬 讻讛诇讻讛 注讻"诇 讜讗讞讚 讛专讜讗讛 讚讘专讬 讛专讘 诪讛专"讬 谉' 讞讘讬讘 讘注诇 注讬谉 讬注拽讘 讘注讬谞讬讜 讬专讗讛 讻讬 诪"砖 讚住讘专转 诪"讚 讘讻转讘 注讘专讬 谞转谞讛 转讜专讛 讬讞讬讚讗讛 讜讚讞讜讬讛 讛讬讬谞讜 拽讜讚诐 砖讛讘讬讗 讚讘专讬 讛讗诪讜专讗讬诐 砖住讘专讜 讻专' 讬讜住讬. 讗诪谞诐 讗讞专 砖讛讘讬讗 讚讘专讬 讛讗诪讜专讗讬诐 谞专讗讛 诪讚讘专讬讜 讚诇讗 诪爪讗 诪拽讜诐 驻讟讜专 讝讜诇转 讚讗驻讬诇讜 诇诪"讚 讘讻转讘 注讘专讬 讛诇讜讞讜转 讛讬讜 讘讻转讘 讗砖讜专讬 讜讻讚讘专讬 讛专讬讟讘"讗 讜讙诐 讻转讘 注诇 讚讘专讬 讛专诪讘"诐 讘驻讬专讜砖 讛诪砖谞讛 讜讝"诇 讜讘讞专 讛专讘 讘讚讘专讬 专讘讬 讗注驻"讬 砖讛讜讗 讬讞讬讚 讜讻讜' 注驻"讬 砖讬讟转讜 讚讻诇 诪讞诇拽转 砖讗讬谞讜 讘讗 诇讬讚讬 诪注砖讛 讜讻讜' 注"砖 讜诪讚讘专讬讜 诪讜讻讞 讚注砖讛 注讬拽专 诪讛讗诪讜专讗讬诐 讚住讘专讬 讻专' 讬讜住讬 讜拽专讬 诇专讘讬 讬讞讬讚 讘讟注诐 拽专讬讗转 讛砖诐 注"砖 讘讗讜专讱 讜讗诇讜 讛专讘 讬驻"诪 讛讘讬讗 转讞讬诇转 讚讘专讬 讛专讘 讛讻讜转讘 讜诇讗 讘讬专专 砖讬讞讜转讬讜 讘诪讛 砖谞住转讬讬注 讛专"讘 讛注讬拽专讬诐 诪讛讗诪讜专讗讬诐 砖谞专讗讛 砖讙诐 讛专讘 注讬谉 讬注拽讘 诪讞讝讬拽 讘讝讛 讗诐 谞讗诪专 砖诇讗 讻讛专讬讟讘"讗 讜讗驻砖专 讚讙诐 讛诇讜讞讜转 讛讬讜 讻转讘 注讘专讬 讻讗砖专 讬专讗讛 讛诪注讬讬谉:
讜讗讜诇诐 .谞专讗讛 讚诇讗 拽讬"诇 讻专' 讬讜住讬 讚讛讗 讛转诐 讘住谞讛讚专讬谉 专讘 讜砖诪讜讗诇 讜专"讬 讜专讘 讗砖讬 讚讘转专讗 讛讜讗 诪讛讚专讬 诇讬转讜讘讬 讚讘专讬 专"砖 讚讗诪专 讚讻转讘 讝讛 诇讗 谞砖转谞讛 讚讻诇 讞讚 诪讬谞讬讬讛讜 驻专讬拽 诪讗讬 讚讗拽砖讬 诇专"砖 诪讗讬 诇讗 讻讛诇讬谉 讻转讘讗 诇诪拽专讬 讜诪砖诪注 讚讻诇讛讜 住讘专讬 讻专"砖 讜讙诐 专讘 讞住讚讗 住讘专 讛讻讬 讜谞拽讬讟讬谞谉 讻讜讜转讬讬讛讜 讜诪注转讛 诪"砖 讛专诪讘"诐 讘诪住' 讬讚讬诐 讗转讬 讻讛诇讻转讗 讜讻讚注转 专讘讬诐. 讜诪"砖 专' 诇讜讬 诪讛 讘讬"转 住转讜诐 讜讻讜' 讗转讬 讻讛诇讻讛.
讗讬讘专讗 .讚讬砖 诇讛注讬专 讚诇驻"讝 专' 诇讜讬 住讘专 讚讘讻转讘 讗砖讜专讬 谞转谞讛 转讜专讛 讜讛专讬 专' 诇讜讬 诪砖诪注 讚住讘专 讻专讘讬 讬讜住讬 讚讘讻转讘 注讘专讬 谞转谞讛 转讜专讛 讚讛专讬 讗诪专讜 讘讬专讜砖诇诪讬 诪砖诐 专' 诇讜讬 诇诪讛 谞拽专讗 讗砖讜专讬 砖注诇讛 注诪讛诐 诪讗砖讜专 讜讝讛 讻讚讘专讬 专' 讬讜住讬 讚讗诪专 讘讻转讘 注讘专讬 谞转谞讛 转讜专讛 讜讻"讻 诪讛专"砖 讬驻讛 砖诐 住讬' 讝' 讜讙诐 专' 诇讜讬 拽讗诪专 讚诇诪"讚 讘讚注抓 谞转谞讛 转讜专讛 注讬"谉 诪注砖讛 谞住讬诐 讜诇诪"讚 讗砖讜专讬 住诪"讱 谞住 讗诇诪讗 诇诪"讚 讘讻转讘 注讘专讬 谞转谞讛 转讜专讛 讙诐 讛诇讜讞讜转 讛讬讜 讘讻转讘 注讘专讬 讜诪讗讞专 砖讻谉 诪讗讬 拽讗诪专 专' 诇讜讬 诪讛 讘讬转 住转讜诐 讜讻讜' 讚诪砖诪注 讚讘讻转讘 讗砖讜专讬 谞转谞讛 转讜专讛 讜讻诪"砖 诪讛专"砖 讬驻讛 讜讻诪讜 砖谞讗诪专. 讜谞专讗讛 讚诇注讜诇诐 专' 诇讜讬 住"诇 讻专' 讬讜住讬 讚讘讻转讘 注讘专讬 谞转谞讛 转讜专讛 讜诪讗讬 讗砖讜专讬 砖注诇讛 注诪讛诐 诪讗砖讜专 讜讗驻"讛 拽讗诪专 诪讛 讘讬"转 住转讜诐 讚讻讬讜谉 讚讻转讘 讝讛 拽讚砖 讜注诇 讻诇 拽讜抓 讜拽讜爪讬 讛讗讜转讬讜转 砖诐 专诪讝 住讜讚讬 讛转讜专讛 讜诪讗讬 讚拽讗诪专 砖注诇讛 注诪讛诐 诪讗砖讜专 讛讬讬谞讜 砖谞转讞讚砖 诇讬砖专讗诇 注诇 讬讚讬 诪诇讗讱 讜诪讛 砖诇讗 谞讻转讘讜 讛诇讜讞讜转 讘讻转讘 讝讛 讛诪拽讜讚砖 讛讬讬谞讜 砖谞砖诪专 诇注讝专讗 诇讻讘讜讚 讜诇讛转讙讚专 讘讜 讜讻诪"砖 诪讛专"砖 讬驻讛 讘驻专拽讬谉 住讬' 讞' 讜讗"讻 讗讬转 诇谉 诇诪讬诪专 砖讛拽讘"讛 砖讘专讗 讛注讜诇诐 讘讘讬"转 讛讬讬谞讜 讘讘讬"转 讗砖讜专讬 讛诪拽讜讚砖 讜讛讬讬谞讜 讚拽讗诪专 专' 诇讜讬 诪讛 讘讬转 住转讜诐 讜讻讜' 讜讛诪注讬讬谉 讬砖专 讬讞讝讛 讚拽爪转 拽讜砖讬讜转 砖讛拽砖讛 注讜讚 讛专讘 讬驻讛 诪专讗讛 注诇 讛专讬讟讘"讗 讘谞拽诇 讬砖 诇讬砖讘诐 讜讗讬谉 诇讛讗专讬讱:
讜讗讞专 .砖谞讬诐 专讘讜转 住诪讜讱 诇诪住驻专 讗专讘注讬诐 砖讻转讘转讬 讝讛 谞讚驻住讜 转砖讜讘讜转 讛专讚讘"讝 讞"讙 讘注讬专 驻讬专讚"讗 讜专讗讬转讬 诇讛专讘 讝"诇 住讬' 转诪"讚 砖讛讗专讬讱 讘讝讛 讜讻转讘 讚讛专讬讟讘"讗 诇讗 专讗讛 讛讬专讜砖' 讙诐 注诪讚 讘专讜诪讬讗 讚专讘 讞住讚讗 讚讬讚讬讛 讗讚讬讚讬讛 讜诇讗 砖讜讛 诇讜 诇讜诪专 讻诪讜 砖讻转讘谞讜 讘住诪讜讱. 讜诪住讬拽 讛专讘 讝"诇 讚诇讜讞讜转 专讗砖讜谞讜转 诪注砖讛 讗诇讛讬诐 讛诪讛 讜讗诇讬讘讗 讚讻"注 谞讻转讘讜 讘讗砖讜专讬转 讜讗祝 诇专' 讬讜住讬 讜讚注诪讬讛 讚住讘专讬 讚讘讻转讘 注讘专讬 谞转谞讛 转讜专讛 住讘专 砖讛诇讜讞讜转 讛专讗砖讜谞讜转 讛讬讜 讻转讜讘讜转 讘讻转讘 讗砖讜专讬 讜讛诪讻转讘 讛专讗砖讜谉 讜讛诇砖讜谉 讛讬讜 拽讚砖 拽讚砖讬诐 讜讻砖讬专讚 诪砖讛 诪谉 讛讛专 讜讛诇讜讞讜转 讘讬讚讜 讜讬专讗 讗转 讛注讙诇 驻专讞讜 讛讗讜转讬讜转 诪专讜讘 拽讚讜砖转谉 讻讬 讻诇 讗讜转 诪讜专讛 注诇 住讜讚 讬讞讜讚讜 讜讻讜' 讗讞"讱 讻转讘 诇讜讞讜转 砖谞讬讜转 讘讻转讘 注讘专讬 讜讻讜' 讜讛讬讬谞讜 讚讻转讬讘 讜讻转讘转讬 注诇 讛诇讜讞讜转 讗转 讛讚讘专讬诐 讗砖专 讛讬讜 诪砖诪注 讛讚讘专讬诐 讗讘诇 诇讗 讛讻转讘 注爪诪讜 讜讝"砖 讘专讗砖讜谞讜转 讜讛诪讻转讘 诪讻转讘 讗诇讛讬诐 讛讜讗 讜讘诇讜讞讜转 砖谞讬讜转 讻转讜讘 讻转讜讘 诇讱 讗转 讛讚讘专讬诐 讛讗诇讛 讜诪专注"讛 讛讬讛 诪讻讬专 讻转讘 讗砖讜专讬 讛诪拽讜讚砖 讜讬讜讚注 住讜讚讜转讬讜 讜讻讜' 讜诪住专 讗讜转讜 诇讬讞讬讚讬 住讙讜诇讛 注诇 驻讛 讜讻讜' 讗讞"讱 讘讬诪讬 注讝专讗 讚讘注讜 专讞诪讬 讗讬爪专 讚注"讝 讜拽讟诇讜讛 讛讬讜 专讗讜讬诐 诇讻转讘 讛拽讚砖 讗砖讜专讬 讛诪讜专讛 注诇 住讜讚 讬讞讜讚讜 讜讻讜' 讜讘讝讛 谞讬讞讗 讘' 讛诪讗诪专讬诐 砖诇 专讘 讞住讚讗 讜讻讜' 注讻"诇 讘拽爪讜专:
讜讗讞讚 .讛专讜讗讛 讚讘专讬 讛专讘 讝"诇 讻诇 讗砖专 讘转讜讻讜 讬转诪"讛 讚谞专讗讛 诪讚讘专讬讜 讚诪专注"讛 讻转讘 讛诇讜讞讜转 砖谞讬讜转 砖讻谉 讻转讘 讜讘诇讜讞讜转 砖谞讬讜转 讻转讜讘 讻转讜讘 诇讱 讗转 讛讚讘专讬诐 讛讗诇讛 讗诇诪讗 住讘专 讚诪砖讛 专讘讬谞讜 注"讛 讻转讘诐. 讜讬拽砖讛 讚讛讗讬 拽专讗 讚讻转讜讘 诇讱 讜讻讜' 讻讬 注"驻 讛讚讘专讬诐 讚专砖讬谞谉 诇讬讛 讘讙讬讟讬谉 讚祝 住' 讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 注诇 驻讛 讜讚讘专讬诐 砖讘注"驻 讗讬 讗转讛 专砖讗讬 诇讗讜诪专诐 讘讻转讘 讗诇诪讗 讘转讜专讛 砖讘讻转讘 谞讗诪专 讜诇讗 讘诇讜讞讜转. 讜讛专讬 拽专讗 讻转讘 讘专讬砖 注谞讬谞讗 讜讬讗诪专 讛' 讗诇 诪砖讛 驻住诇 诇讱 砖谞讬 诇讜讞讜转 讗讘谞讬诐 讻专讗砖讜谞讬诐 讜讻转讘转讬 注诇 讛诇讜讞讜转 讗转 讛讚讘专讬诐 讜讻讜' 讗诇诪讗 讛' 讗诇 诪砖讛 讗诪专 驻住诇 讜讻转讘转讬 诪砖诪注 讚讻讘 讬讻讜诇 讬讻转讜讘 讜讛专讘 讝"诇 注爪诪讜 讛讘讬讗 讛讱 拽专讗 转讜讱 讻讚讬 讚讬讘讜专. 讜讛专讬 讛专诪讘"谉 讘驻讬专讜砖讜 住讜祝 驻' 转砖讗 注诇 驻住讜拽 讜讬讻转讜讘 注诇 讛诇讜讞讜转 讗转 讚讘专讬 讛讘专讬转 驻讬专砖 讜讝"诇. 讜讬讻转讜讘 讗诇讛讬诐 注诇 讛诇讜讞讜转 驻讬' 讛' 讜诇讗 讬讞讝讜专 诇诪砖讛 讻讬 讻谉 讗诪专 讜讻转讘转讬 注诇 讛诇讜讞讜转 讜讻谉 讘诪砖谞讛 转讜专讛 讜讗驻住讜诇 讘' 诇讜讞讜转 讗讘谞讬诐 讻专讗砖讜谞讬诐 讜讗注诇 讛讛专讛 讜砖谞讬 讛诇讜讞讜转 讘讬讚讬 讜讬讻转讜讘 注诇 讛诇讜讞讜转 讻诪讻转讘 讛专讗砖讜谉 讜诪驻谞讬 砖讗诪专 讻诪讻转讘 讛专讗砖讜谉 讬讚注谞讜 讻讬 讛诐 讻转讜讘讬诐 讘讗爪讘注 讗诇讛讬诐 讜讬讛讬讛 驻讬' 讜讻转讘转讬 讘讗爪讘注讬 讜讻讜' 注讻"诇 注讬谉 专讜讗讛 讚讛专诪讘"谉 讻转讘 讛驻讱 讚讘专讬 讛专讘 讝"诇 讻诪讘讜讗专 讘讗"专 诇讞"讬 专讜讗讬:
讗诪谞诐 .讗讬谉 诪讻诇 讝讛 讟注谞讛 注诇 讛专讘 讛专讚讘"讝 讻诇诇 讚讛讜讗 讻转讘 讛讻讬 诪砖讜诐 讬转讜讘讬 讚注转讗 讚专' 讬讜住讬 讜讚注诪讬讛 讚讗诪专讬 讘讻转讘 注讘专讬 谞转谞讛 转讜专讛. 讗诪谞诐 讻讘专 诪住讬拽 讛专讘 讝"诇 讘住讜祝 转砖讜讘转讜 讚专讜讘 讛转谞讗讬诐 讜讛讗诪讜专讗讬诐 住"诇 砖讘讗砖讜专讬 谞转谞讛 转讜专讛 讜讻谉 讛讜讗 住讘专转 讛专诪讘"诐 讘驻讬' 讛诪砖谞讛 讘诪住' 讬讚讬诐 注"砖 讜诪讗讞专 砖讻谉 讙诐 讛专诪讘"谉 讘驻讬专讜砖讜 住讘专 讛讻讬 诇讚注转 诪"讚 讻讬 讘讗砖讜专讬 谞转谞讛 转讜专讛 砖住讘专讗 讝讜 谞专讗讬转 谞讻讜谞讛 讜诇讚注转 讝讛 砖驻讬专 驻讬专砖 讛专诪讘"谉. 讜讚讘专讬 讛专讚讘"讝 诪讬讜住讚讬诐 注诇 讗讚谞讬 驻讝 讚讘专讬 专讝"诇 讘砖诪讜转 专讘讛 驻' 诪"讝 讜讝"诇 讚"讗 讻转讜讘 诇讱 讗诪专 讛讘"讛 诇诪砖讛 讛诇讜讞讜转 讛专讗砖讜谞讜转 讗谞讬 讻转讘转讬 讗讜转诐 讻讚讻转讬讘 讻转讜讘讬诐 讘讗爪讘注 讗诇讛讬诐 讗讘诇 讛砖谞讬讬诐 讻转讜讘 讗转讛 讜诇讜讗讬 讗转谉 讘讜 讬讚讬 讜讻讜' 讛讛"讚 讜讗讻转讜讘 注诇 讛诇讜讞讜转 注讻"诇 讛专讬 讚谞诪爪讗 住讘专讗 讘诪讚专砖 讚讚专讬砖 讻转讜讘 诇讱 砖讬讻转讜讘 讛诇讜讞讜转 砖谞讬讜转 讜诪讛 砖讗诪专 讛' 讜讗讻转讜讘 注诇 讛诇讜讞讜转 讛讜讗 讻讘 讬讻讜诇 砖讬转谉 讬讚 诇住讬讬注 诇诪砖讛 专讘讬谞讜 注"讛 讜砖驻讬专 拽讗诪专 讛专讚讘"讝 讚讘诇讜讞讜转 砖谞讬讜转 讻转讬讘 讻转讜讘 诇讱. 讜诪"砖 讜讻转讘转讬 注诇 讛诇讜讞讜转 驻讬专砖讜 讝"诇 砖讗转谉 讬讚 讻讘 讬讻讜诇:
讘专诐 .讗讻转讬 讬砖 诇讛注讬专 注诇 讛专讚讘"讝 砖讛专讘 讝"诇 讚讬讬拽 诪讗讬 讚讻转讬讘 讜讻转讘转讬 注诇 讛诇讜讞讜转 讗转 讛讚讘专讬诐 讗砖专 讛讬讜 诪砖诪注 讛讚讘专讬诐 讜诇讗 讛讻转讘 注爪诪讜 讜诪讝讛 讛讻专讬讞 驻讬专讜砖讜 讚讘砖谞讬讜转 讛讬讛 讻转讘 注讘专讬 讜讻讜' 讜讛专讬 驻' 注拽讘 诪拽专讗 诪诇讗 讜讬讻转讜讘 注诇 讛诇讜讞讜转 讻诪讻转讘 讛专讗砖讜谉 讜讛专讬 讚讙诐 注诇 讛讻转讘 讗诪专 讻诪讻转讘 讛专讗砖讜谉 讜讗讬讱 讛专讘 讝"诇 专爪讛 诇讜诪专 讚诇讜讞讜转 专讗砖讜谞讜转 讛讬讜 讘讻转讘 讗砖讜专讬 讜诇讜讞讜转 砖谞讬讜转 讛讬讜 讘讻转讘 注讘专讬 讜讚讬讬拽 诪讚讻转讬讘 讛讚讘专讬诐 讗砖专 讛讬讜:
讛讙诐 .讛诇讜诐 专讗讬转讬 诇讛专讘 讘专讻转 讛讝讘讞 讘住驻专讜 讘专讻转 砖诪讜讗诇 驻' 驻拽讜讚讬 砖讛住讻讬诐 讙诐 讛讜讗 讚诇诪"讚 讘讻转讘 注讘专讬 谞转谞讛 转讜专讛 诪讜讚讛 砖讛诇讜讞讜转 讛专讗砖讜谞讜转 谞讻转讘讜 讗砖讜专讬转 讜讛讘讬讗 诪讗诪专 砖"专 讛谞讝'. 讜诪"砖 讘转讜讱 讚讘专讬讜 讜讝"诇 砖讘诇讜讞讜转 砖谞讬讜转 谞砖转谞讛 砖谞讻转讘 注"讬 诪砖讛 讻讚"讗 讜讬讻转讜讘 诪砖讛 讗转 注砖专转 讛讚讘专讬诐 讗讞专 驻' 讻转讜讘 诇讱 讘专讜注抓 讜讻讜' 注讻"诇 讗讬谉 讻讜谞转讜 讚拽专讗 讛讻讬 讻转讬讘 讜讬讻转讜讘 诪砖讛 讚讛专讬 诇讗 讻转讬讘 讗诇讗 讜讬讻转讜讘 讗转 注砖专转 讛讚讘专讬诐 讜驻讬专砖 讛专诪讘"谉 讜讬讻转讜讘 讛'. 讗讱 讻讜谞转讜 讚诇驻讬 诪讚专砖 砖"专 讛谞讝' 讚诪驻专砖 讻转讜讘 诇讱 砖讛' 诇讜 爪讬讜讛 砖讬讻转讜讘 诇讜讞讜转 砖谞讬讜转 讗"讻 讬砖 诇驻专砖 诪砖"讛 讗讞专 讝讛 讜讬讻转讜讘 讗转 注砖专转 讛讚讘专讬诐 砖讛讻讜谞讛 讜讬讻转讜讘 诪砖讛 讻讬 讻转讜讘 讗讞专 讻转讜讘 诇讱 讜驻砖讜讟 讜诇住讙谞讜谉 砖讻转讘 讛专讘 讛谞讝' 诇"拽 诪诪讗讬 讚讻转讬讘 驻' 注拽讘 讜讬讻转讜讘 注诇 讛诇讜讞讜转 讻诪讻转讘 讛专讗砖讜谉 砖讛专讘 讝诇讛"讛 讬驻专砖 讚专"诇 砖讛讬讜 讻转讜讘讬诐 诪砖谞讬 注讘专讬讛诐 讚诇讝讛 谞转谉 讬讚 讻讘 讬讻讜诇 讻诪讜 砖讛讗专讬讱 讛专讘 讛谞讝' 诇注讬诇 诪讝讛 讜诇驻专讟 讝讛 讻转讜讘 讻诪讻转讘 讛专讗砖讜谉. 讗讱 注诇 讛专讚讘"讝 讚讚讬讬拽 诪讗讜诪专讜 讛讚讘专讬诐 讗砖专 讛讬讜 讚讘专讬诐 讜诇讗 讻转讘 讚拽讚拽谞讜 诪讚讻转讬讘 讜讬讻转讜讘 讻诪讻转讘 讛专讗砖讜谉. 讜讬砖 诇讬砖讘. [讗讞专 讝诪谉 讘讗 诇讬讚讬 住驻专 讘谞讬谉 砖诇诪讛 砖讬讟转 住谞讛讚专讬谉 诇讛专讘 讛诪讗讛"讙 专讬砖 诪转讬讘转讗 讘拽"拽 驻驻讚"诪 讻诪讛专"专 谞转谉 诪讝 谞专"讜 讛谞讚驻住 诪讞讚砖 讜诪讬讚讬 注讜讘专讬 讛谞讛 讗砖讜专 讚砖诐 讘住谞讛讚专讬谉 讚祝 讻"讗 讛住讻讬诐 讛专讘 讛谞讝' 讚诇讻"注 讛诇讜讞讜转 谞转谞讜 讘讻转讘 讗砖讜专讬 讜讝"砖 驻住诇 诇讱 讻转讘 诇讱 诪讛 驻住讜诇转谉 砖诇讱 讗祝 讻转讘谉 砖诇讱 讻诪"砖 讛专讗"砖 讚住讜讚讬 讛转讜专讛 专诪讜讝讬诐 讘爪讜专转 讛讗讜转讬讜转 讜讛讗专讬讱 讘讝讛. 讜讛专讜讗讛 讬专讗讛 讘驻讬专讜砖 讛专讗"砖 讚诇讗 讛讝讻讬专 住讜讚讜转. 讜拽砖讛 注诇 讛专讘 讛谞讝' 讚讛讜讗 讛讝讻讬专 讛讬专讜砖诇诪讬 讜讬驻"诪 讜讗讬讱 诇讗 讝讻专 诪"砖 讘讬专讜砖诇诪讬 讚诇诪"讚 注讬"谉 砖诇 诇讜讞讜转 诪注砖讛 谞住讬诐 讗诇诪讗 讙诐 讛诇讜讞讜转 讘讻转讘 注讘专讬. 讜诇讬讻讗 诇诪讬诪专 讚讛专讘 谞专"讜 讻讜谞转讜 注诇 诇讜讞讜转 专讗砖讜谞讜转 讻诪"砖 讛专讚讘"讝 讚讛讜讗 拽讗讬 注诇 诇讜讞讜转 砖谞讬讜转 讚讻转讬讘 驻住诇 诇讱 讜讚讜拽 讻讬 拽爪专转讬]:

